Imbasan Peristiwa Sepanjang 2014, Tahun Duka Buat Rakyat Malaysia

2014 telah melabuhkan tirainya, dan hari ini, 2015 datang dengan membawa harapan baru. 2014, satu tahun yang dipenuhi episod duka buat negara, menjadikan kita rakyat Malaysia menjadi lebih bersatu dan memahami antara satu sama lain. 2014 juga menyaksikan kami The Vocket lahir, membesar dari seorang bayi dan kini masih bertatih dalam dunia internet Malaysia. Mari saksikan apakah yang telah berlaku dalam Malaysia sepanjang tahun 2014 ini:

Ya, 2014 adalah satu tahun yang berwarna-warni buat rakyat Malaysia. Sebagai penutup, ingin kami persembahkan video klip ini buat anda. Semoga 2015 membawa sinar baru yang menjadikan kita semua lebih kuat berusaha.


Imbau Nostalgia, Warung ‘Rare’ Seperti Dalam Filem P.Ramlee Di Klang Ini Bakal Jadi Tumpuan Ramai

Nama P.Ramlee masih segar dalam ingatan rakyat Malaysia, mana tidaknya beliau merupakan selebriti dan pengarah versatil sepanjang zaman.

Umum mengetahui bahawa filem-filem lakonan dan arahan beliau dilakukan dalam studio. Jika kami katakan terdapat sebuah kedai makan seperti warung dalam salah sebuah filem P.Ramlee, adakah anda percaya?

Nak lepak makan santai2 sambil dgr lagu P. Ramlee jom la lepak kat Kukus. #warungkukus #makanbestdiklang #makanbestdiselangor

A post shared by  begtarik (@begtarik) on Jul 10, 2020 at 9:20am PDT

Ssshh.. jgn bgtaw Pekan, Melur simpan telor tembakul dalam tin milo ni utk mak.. nanti mak kempunan..terus cari batu belah batu bertangkup.. Melur tak nak jadi anak derhaka lagi yatim dan piatu.. 🤪. Jom singgah @kukusklasik arini. #classic #potd #vsco

A post shared by  ᥴꫝꫀ 𝕛ꪖ (@cheja_g) on Sep 29, 2019 at 6:19pm PDT

Terletak di Klang, Restoran Kukus ini yang ketengahkan dekorasi ‘vintage’ pasti membuatkan anda seperti berada pada era 70an atau 80an. Terdapat pelbagai seleksi makanan yang anda boleh cuba di sini dan tong mo merupakan makanan ‘rare’ untuk dicuba. Memang rugi jika anda tidak mencuba!

Malah, sepanjang anda berada di ‘warung’ ini, anda akan didendangkan dengan lagu-lagu ‘hits’ dalam filem P.Ramlee dan terdapat permainan tradisional seperti congkak, teng-teng dan banyak lagi disediakan untuk pengunjung.

Calories dont count on weekend😌 Yezza diz time manage to had "Nasi Ayam Masak Kunyit" which often soldout upon my arrival. #KUKUS #vintagecafe #oldstyle #oldskul #retroandclassic #PRamleevibes #chegunorkiahchegushaari #the60's #eatsperience #foodgasm #instafood

A post shared by  MacGorgeous 👸👠💄💍👛👓💋 (@chegu.norkiah) on Aug 23, 2020 at 7:30am PDT

Kukus – Little Brunch I Love This Place @kukusklasik #kukus #tongmo #aisyafoodie #sajianlestari #foodstagram #klfoodie

A post shared by  A I S Y A عائشة 🌿 (@aisyafrump) on Dec 10, 2018 at 7:57pm PST

Menarik, bukan? Untuk anda yang ingin terjah ke Restoran Kukus ini, ia dibuka setiap hari pada jam 9 pagi hingga 5 petang. Tunggu apa lagi?

Sementara itu, kami kongsikan beberapa kedai makan ‘awesome’ di Klang. Klik sahaja pautan di bawah ini.

Beroperasi Lebih 40 Tahun, Restoran Cina Muslim Di Klang Ini Wajib Dicuba Penggemar Makanan Cina

3 Lokasi ‘Rahsia’ Kedai Makan Sedap Tepi Sungai Di Sekitar Selangor

5 Restoran Tawar Makanan Percuma Di Kuala Lumpur Dan Lembah Klang


Imigresen Berjaya Tumpaskan Sindiket Kegiatan ‘Scam’ Warganegara China Di Pulau Langkawi

Sehingga ke hari ini, sindiket kegiatan penipuan atas talian telah berleluasa dengan begitu pesat. Ramai di kalangan mangsa tempatan yang mengalami kerugian besar kerana terjerat dengan teknik licik mereka.

Terbaharu, Jabatan Imigresen Malaysia (JIM) dilaporkan telah menyerbu beberapa buah pusat peranginan di Pulau Langkawi dan menumpaskan satu sindeket kegiatan penipuan atas talian yang didalangi oleh warganegara China.

Operasi dijalankan oleh sepasukan pengawai dari Bahagian Perisikan dan Operasi Khas Putrajaya setelah menerima maklumat dari pemimpin tempatan serta masyarakat awam.

Berdasarkan risikan yang dijalankan selama enam bulan, JIM telah berjaya mengesan kegiatan sindiket berkenaan beroperasi di resort-resort yang masih belum dibuka kepada orang ramai selepas PKP berakhir. Sindiket ini menjadikan resort tersebut sebagai pusat operasi dan juga tempat melatih Operator bagi kegiatan penipuan atas talian itu.

Sindiket yang didalangi warga China ini turut merekrut warga tempatan untuk menjalankan kegiatan ini. Mereka juga didapati berpindah dari satu tempat ke tempat yang lain dan menetap di satu-satu tempat untuk tempoh antara tiga minggu hingga sebulan.

Serbuan telah dilaksanakan di tiga buah resort yang berlainan. Seramai 30 orang warganegara asing terdiri daripada warganegara China 27 orang, Thailand 2 orang, Myammar 1 orang dan warganegara Malaysia seramai 134 orang yang berumur dalam lingkungan 18 hingga 35 tahun telah ditahan.

Serbuan kali ini juga turut berjaya merampas 756 buah telefon bimbit, 150 buah komputer dan laptop serta pelbagai peralatan elektronik lain yang digunakan dalam kegiatan tersebut. Pasukan operasi juga turut merampas sebanyak 17 pasport warganegara China.

Semakan mendapati mereka menggunakan pasport baharu yang tidak mempunyai rekod perjalanan. Selain itu, terdapat juga yang masuk dengan menggunakan pas rawatan perubatan dan selebihnya tidak mempunyai dokumen.

Hasil siasatan awal terhadap rakyat Malaysia yang ditahan dalam operasi ini mendapati mereka dibayar sehingga RM3,000 sebulan dan komisyen sebanyak RM15 bagi setiap orang yang berjaya direkrut.

Syabas diucapkan kepada pihak Jabatan Imegresen Malaysia kerana komited dalam membanteras sindiket kegiatan penipuan atas talian di negara ini. Semoga sindiket kegiatan penipuan atas talian ini bakal dihapuskan sepenuhnya dan tiada lagi yang menjad mangsa penipuan pada masa kelak.


Imej adidas UltraBOOST 20 x James Bond ‘007’ Tertiris

Bagi memberi penghormatan buat filem terakhir Daniel Craig sebagai James Bond 8 April 2020 ini, adidas nampaknya bakal menghasilkan koleksi khas untuk filem berkenaan.

Imej pertama koleksi James Bond x adidas ini merupakan model UltraBOOST 20 dengan nombor ikonik ‘007’ tertulis di bahagian belakang kasut ini. Model ini menampilkan warna ‘All Black’ dan hanya tulisan ‘007’ ditulis dengan warna emas.

First Look Adidas Ultra Boost x 2020 James Bond 007

A post shared by  Jean Carlos (@solebyjc) on Dec 30, 2019 at 8:09am PST

Biasanya apabila sudah ada sample, model ini akan dipasarkan sedikit awal berbanding filemnya. Jadi, jangkakan model ini berada di pasaran akhir bulan Mac 2020 dan dijual pada harga sekitar RM800.

Berikut merupakan koleksi adidas x Naruto ‘Kakashi’ yang turut dijangka berada di pasaran tahun ini.

Pandang Pertama adidas Copa UltraBoost x Naruto ‘Kakashi’

adidas Secara Rasmi Umum Koleksi UltraBOOST 20 ‘ISS’


Imej Macam Lelaki Dan Kening Cantas, Penampilan Cik B Undang Kritikan Netizen

Umum mengetahui bahawa anak kepada jutawan kosmetik terkenal Datuk Seri Vida, Cik B pernah jadi bualan ramai apabila tampil dengan imej seperti lelaki.

Terbaharu, Cik B telah memuat naik beberapa keping gambarnya yang berimej seperti lelaki dan juga terlihat keningnya turut dicantas sedikit di Instagramnya.

A post shared by ᴄɪᴋʙ ʜᴀᴠᴏᴄ® 𓄁𓃠𓆉𓅿𓃰𓆏 (@cikb_havoc66)

Menerusi perkongsiannya itu, Cik B terlihat gembira dengan penampilannya yang menggayakan baju baseball berwarna kuning.

Susulan perkongsian gambar tersebut, rata-rata netizen memberikan nasihat kepada Cik B agar mengubah penampilannya dan juga mahu Cik B menggayakan pakaian sopan menutup aurat seperti seorang perempuan.

Selain memberikan nasihat, ada juga netizen yang memuji Cik B cantik dan mengatakan mungkin ketika ini Cik B sedang berada dalam fasa untuk mencari identiti diri serta mendoakan agar Cik B berubah lebih baik kelak.


Ini Makna Imej Pada Halaman Pasport Malaysia Yang Baru

Rekaan dalaman pasport Malaysia ditambah baik menjadi lebih cantik setanding dengan pasport negara-negara lain yang diakui kecantikannya dan lebih selamat apabila ciri-ciri keselamatannya turut dipertingkatkan.

Pada bahagian kulit dalam pasport, terdapat corak bermotifkan songket dan bunga raya.

Bahagian maklumat pemegang pasport pula berlatar belakangkan dua kuntum bunga raya.

Setiap muka surat dalam pasport pula diserikan dengan mercu tanda negara seperti Istana Negara, Menara Kuala Lumpur, Menara Berkembar Petronas (KLCC), dan Gunung Kinabalu.

Pemilihan imej dalam pasport ini juga melambangkan prinsip Rukun Negara iaitu:

Ciri-ciri keselamatan pasport yang telah dipertingkatkan:

Buat masa ini hanya pejabat di Menara Ikhlas, Putrajaya sahaja mengeluarkan pasport Malaysia dengan rekaan terbaru dan ia akan diperluaskan ke lokasi lain secara berperingkat.


Imej Terbaru Cik B Macam Lelaki, DSV Tenang Dan Tidak Peduli Kritikan Netizen

Cik B, anak kepada usahawan kosmetik, Datuk Seri Vida mencuri perhatian orang ramai dengan penampilan terbaharunya berambut pendek seperti seorang lelaki.

Menerusi akaun Instagram milik ibunya, Datuk Seri Vida berkongsi video bersama Cik B dengan mengatakan dia tidak kisah dengan perubahan imej baharu itu dan mahu anaknya meneroka zaman remaja sepuasnya.

A post shared by Dato Seri Vida (@datoserivida)

“Bagi masa untuk Cik B, biar dia buat apa yang dua suka, explore zaman kanak-kanak remaja,” tulisnya.

Menerusi kapsyen di Instagram Vida juga memaklumkan zaman remaja Cik B tidak sama dengan zaman remaja yang lain kerana Cik B mempunyai tanggungjawab menguruskan business.

Salmon Skin Salted Egg merupakan perniagaan pertama Cik B yang diberikan oleh ibunya, Vida untuk menguruskannya.

Dengan perkongsian video itu, pelbagai reaksi daripada warganet mengenai rambut baharu Cik B, ada yang menyokong dan ada juga yang tidak setuju dengan apa yang disampaikan oleh DSV.

Malah, segelintir netizen mengkritik Vida kerana membiarkan Cik B dengan rambut sedemikian dan haram perempuan meniru gaya seperti lelaki.

Bukan itu sahaja, ramai netizen meninggalkan komen yang ‘pedas’ dan meminta supaya DSV melatih atau mengajar anaknya menutup aurat kerana mati itu pasti.


Imej Trailer Rasmi ‘Avengers: Infinity War’ Tertiris Lebih Awal

Untuk Avengers: Infinity War, Marvel memang sangat berhati-hati dalam mengeluarkan trailer untuk filem akan datang mereka ini. Mereka cuma menayangkan trailer khas untuk Avengers: Infinity War ini kepada peminat semasa di San Diego Comic Con.

Walaupun ianya dikawal rapi, tetapi tetap tertiris juga trailer berkenaan melalui rakaman telefon pintar di Facebook dan siapa sahaja yang memuat naik video berkenaan di Facebook dan Youtube akan dibuang serta merta oleh pihak Marvel.

Tetapi semalam seorang pengguna Reddit bernama AscendedAncient telah berkongsi beberapa imej yang berkemungkinan besar daripada trailer Avengers: Infinity War yang akan dikeluarkan Marvel kelak.

Dalam imej ini, dapat dilihat Captain Amerika (berjambang dan tidak memakai kostum ikonik beliau), Black Widow dan Falcon menentang satu watak baharu berkemungkinan Proxima Midnight, salah seorang konco Thanos. Imej Scarlett Witch yang sedang ketakutan serta ahli Guardians Of The Galaxy turut dikongsi oleh AscendedAncient.

Posting AscendedAncient di Reddit telah pun dibuang dan inilah gambar yang sempat disimpan oleh laman Fortess Of Solitude. Sumber Marvel membuat kenyataan trailer rasmi Avengers: Infinity War dijadualkan keluar pada bulan Disember ini. Avengers: Infinity War akan berada di pawagam 4 May 2018. Memang dah tak sabar.


iMessage Kini Mempunyai Pencabar Terbaru Iaitu Google Allo

Berita baik buat pengguna Android. Begitu juga pengguna iOS. Google pada hari ini telah melancarkan aplikasi permesejan terbaru mereka Google Allo. Secara asasnya Google Allo merupakan aplikasi permesejan yang menyertakan wajah yang lebih fancy semasa mesej.

Berbeza dengan sejumlah besar aplikasi Google, Allo tidak lagi memerlukan anda memasukkan email untuk log in sebaliknya menggunakan no telefon anda.

Google Allo turut disertakan dengan Google Assistant membolehkan anda mendapatkan info berkaitan apa sahaja terus daripada aplikasi. Ciri yang hampir serupa dengan telegram bot cumanya diintegrasikan dengan lebih baik dan moden.

Untuk mengatakan fungsi terbaru iMessage ditiru oleh Google Allo sudah tentunya tidak disebabkan pengumuman Google Allo telah dibuat jauh lebih awal berbanding iMessage. Walaubagaimanapun, Google kerap menangguh pelancaran Allo membuatkan seolah-olah menantikan iMessage terbaru sebelum dilancarkan kepada umum.

Sebelum ini, Google turut melancarkan aplikasi Google Duo. Sebuah aplikasi yang seakan-akan Facetime malah ditambah baik dari segi features. Berikut merupakan apa yang kami dapati melalui perbezaan Google Duo dan Apple Facetime.

Setelah pelancarana Google Allo dan Google Duo kami tertanya-tanya apakah perancangan Google pada aplikasi Google Hangout. Adakah iainya bakal terkubur sepertimana Google Talk.


IMF Jangka Krisis Ekonomi Akan Berlaku Lagi 6 Bulan

Pengarah Tabung Kewangan Antarabangsa (IMF), Kristalina Georgieva, sekali lagi membuka mulut berhubung ancaman kemelesetan ekonomi yang akan melanda dunia.

Dalam temu bual dengan Reuters dan dilaporkan Free Malaysia Today, Kristalina berkata prospek ekonomi global telah “gelap dengan ketara” sejak April lalu. Beliau berkata IMF akan menurunkan unjurannya untuk pertumbuhan ekonomi global kepada 3.6% untuk 2022.

Beliau berkata kemelesetan global berlaku disebabkan oleh beberapa faktor yang berlaku hampir serentak. Seperti penyebaran inflasi yang lebih universal, peningkatan yang lebih ketara dalam kadar faedah, kelembapan dalam pertumbuhan ekonomi China, dan sekatan yang berlaku disebabkan oleh perang Rusia di Ukraine.

“Tinjauan sejak kemas kini terakhir kami pada April telah menjadi gelap dengan ketara,” katanya dalam temu bual itu. “Kami berada di perairan yang sangat bergelora. Risiko telah meningkat jadi kami tidak boleh menolaknya.”

Beliau juga menyatakan bahawa data ekonomi terkini menunjukkan beberapa ekonomi utama, termasuk China dan Rusia, telah menguncup pada suku kedua. Beliau berkata risiko ini mungkin lebih tinggi pada 2023.

“Ia akan menjadi 2022 yang sukar, tetapi mungkin juga 2023 yang lebih sukar. Risiko kemelesetan ekonomi meningkat pada 2023,” jelas wanita Bulgaria itu.

Sebelum ini, beberapa kajian menyatakan bahawa kemelesetan ekonomi mungkin berlaku pada tahun hadapan. Analisis terbaru Nomura Holdings menyatakan bahawa kemelesetan akan dialami oleh negara ekonomi utama seperti Amerika Syarikat (AS), Jepun, Kanada, Australia, Korea Selatan (Korea Selatan), dan juga zon Euro.

The Vocket pernah melaporkan pada Jun lalu bahawa lebih 60 peratus ketua pegawai eksekutif (CEO) di seluruh dunia meramalkan kemelesetan ekonomi dalam tempoh 12 hingga 18 bulan akan datang, menurut satu kajian global yang dilaporkan oleh GTN.

Tinjauan global melibatkan 750 CEO dan pegawai eksekutif tertinggi lain oleh Lembaga Persidangan – sebuah kumpulan ahli perniagaan dan penyelidikan – berkata separuh daripada CEO berpendapat wilayah di mana syarikat mereka beroperasi telah pun mengalami kemelesetan ekonomi.

Yahoo Finance turut melaporkan bahawa khabar angin yang bertiup kencang dalam kalangan CEO di seluruh dunia mengenai situasi ekonomi dunia singgah apabila bank pusat di seluruh dunia membentangkan pelan agresif dengan menaikkan kadar faedah. Di Amerika Syarikat, Rizab Persekutuan pada hari Rabu menaikkan kadar faedah sebanyak 0.75%, terbesar sejak 1994.

Ahli ekonomi di Bank of Amerika Global Research juga menjangkakan bahawa AS bakal terjejas teruk dengan kira-kira 40 peratus akan terjerumus ke dalam krisis ekonomi tahun depan.

60% CEO jangka akan berlaku krisis ekonomj tahun hadapan, ini apa yang anda perlu tahu. Rujuk pautan di bawah untuk membaca.

60% CEO Jangka Akan Berlaku Krisis Ekonomi Tahun Hadapan, Ini Apa Yang Anda Perlu Tahu


5 Cara Mudah Gembirakan Orang Di Sekeliling Anda

Baru-baru ini dalam laporan World Happiness Report 2019, Malaysia jatuh ke tempat 80 daripada 156 buah negara berbanding ke-35 tahun lalu.

Indeks kebahagiaan bagi setiap lokasi yang ditinjau diambil daripada 14 aspek utama kehidupan, termasuklah persekitaran yang bersih, komunikasi yang berkesan untuk menyelesaikan isu keselamatan, hubungan erat antara jiran dan beberapa aspek lagi.

Jadi kenapa kita pilih untuk bersuram sedangkan kita boleh gembirakan orang sekeliling dengan cara yang sangat mudah? Sebenarnya positive vibe ini mudah sahaja untuk kita sebarkan. Apabila kita buat baik, secara tidak langsung satu chain reaction yang kita tidak jangka akan berlaku. Tidak percaya? Apa kata cuba buat dahulu beberapa perkara ini.

Sebenarnya ini yang paling mudah. Bukannya perlu buat selalu. Waktu terima gaji sebagai, cuba beli makanan untuk rakan pejabat; pasti ramai yang akan bersyukur walau sekadar nasi lemak dua ringgit atau kuih muih. Jika anda sudah mula, yang lain-lain pun akan mula buat perkara yang sama.

Banyak yang boleh kita bantu dalam bab ini. Paling mudah jika kita nampak ada orang yang sedang menolak motor di tepi jalan. Kalau kita juga sedang menunggang motosikal, paling tidak pun bantulah ‘tolak’ sampai ke stesyen minyak terdekat. Atau kita nampak orang sedang tukar tayar kereta tepi jalan, kita bantu.

Percayalah, di masa akan datang jika anda pula berhadapan situasi yang sama, akan ada bantuan daripada orang lain pula di masa akan datang.

Memang banyak perkara yang kita tidak puas hati dalam kehidupan seharian tetapi ada kalanya bertenang lebih baik daripada kita terus luahkan kemarahan. Mungkin dengan cara ‘slow talk’, perkara yang anda marah tadi dapat diselesaikan dengan cara yang baik.

Katalah anda membeli makanan di pasar malam, apa kata anda kongsikan rezeki lebih anda pada mereka?

Maknanya di sini kalau makanan anda berharga RM8 dan anda berikan wang RM10, minta sahaja mereka simpan bakinya. Mungkin pada kita nilai RM2 tersebut sedikit sahaja. Tetapi pada individu lain, besar nilainya.

Ini pula perbuatan yang tidak memerlukan anda keluarkan duit pun. Dengan hanya satu senyuman, anda sudah mempamerkan positivi anda kepada dunia. Anda pun benci bila lihat orang muka ketat bukan? Kalau sebelum ini kita jarang senyum, kita tambah senyuman. Senyuman itu kan sedekah.

Dengan buat perkara ini, secara tidak langsung kita dapat berikan kegembiraan, kasih sayang, saling menghormati antara satu sama yang lain. Ianya selaras dengan nilai yang Kementerian Pendidikan Malaysia (KPM) mahu terapkan dalam kehidupan seharian kita.

Bila semua orang gembira, setiap perkara pun pasti akan dimudahkan. Kalau anda pula, apa perkara yang anda buat untuk gembirakan keluarga atau orang terdekat? Boleh kongsi dengan kami di ruangan komen. Mari sama-sama kita hasilkan chain reaction dengan insan sekeliling kita.


Imigresen Gempur PATI Di Bukit Malut, Ada Yang Terjun Ke Laut Elak Ditangkap

Baru-baru ini hangat diperkatakan apabila 10,000 penduduk warga Myanmar yang menetap secara haram di Bukit Malut, Langkawi, Kedah menuntut agar mereka dilayan sama rata dan diberikan keistimewaan yang sama seperti rakyat Malaysia dan diberikan taraf kad pengenalan warganegara.

Berdasarkan laporan Utusan Malaysia, penempatan haram warga Myanmar di Bukit Malut sebelum ini dikatakan ‘kebal’ berikutan belum ada tindakan yang diambil oleh pihak berkuasa tempatan terhadap mereka yang menceroboh tanah kerajaan negeri.

Lantaran itu, pihak Jabatan Imigresen di Kampung Bukit terpanggil untuk melakukan Operasi Sapu untuk menangkap pendatang asing tanpa izin (PATI) Myanmar yang menetap di situ tanpa sebarang dokumen sah.

Difahamkan, operasi tersebut dijalankan pada sekitar jam 12.40 tengah hari tadi yang membabitkan seramai 25 orang pegawai dan 32 buah rumah atas air yang merangkumi seramai 263 individu telah diperiksa.

Namun begitu, angkara takut ditangkap oleh pihak berkuasa, sebahagian PATI Myanmar dilaporkan sanggup terjun ke laut dan bersembunyi di dalam hutan belukar yang berdekatan dengan penempatan haram itu.

“Sebahagian PATI yang berada di dalam rumah tersebut cuba meloloskan diri melalui pintu belakang lalu terjun ke laut dan bersembunyi di dalam belukar berdekatan.

“Walau bagaimanapun, dalam serbuan itu seramai 13 lelaki dan 5 wanita berjaya ditangkap berikutan kesalahan gagal mengemukakan pas yang sah untuk tinggal di negara ini,” kata Pengarah Imigresen Negeri Kedah, Zuhair Jamaludin ketika dihubungi wartawan Utusan Malaysia.

Tambahnya lagi, kesemua PATI yang ditahan telah dibawa ke Klinik Kesihatan Kuah bagi menjalani ujian saringan COVID-19 sebelum dihantar ke dalam lokap Imigresen untuk tindakan selanjutnya. Kes ini disiasat mengikut Seksyen 6(1) (C) Akta Imigresen 1959/63.

Warga Myanmar di Bukit Malut sebelum ini menuntut layanan sama rata seperti rakyat Malaysia. Baca lagi menerusi pautan di bawah.

‘Kami Pun Rakyat Malaysia’ – Penduduk Warga Myanmar Di Bukit Malut Tuntut Layanan Sama Rata


Imigresen Malaysia Jawab Dakwaan Tidak Benarkan Isteri Hafizh Syahrin Ke Luar Negara

Beberapa hari yang lalu, kecoh di media sosial apabila Hafizh Syahrain meluahkan rasa kekecewaannya terhadap pihak Imigresen Malaysia selepas isteri beliau tidak dibenarkan mengikutinya menyertai perlumbaan di Eropah.

Lantaran itu, Jabatan Imigresen Malaysia menjelaskan bahawa hanya atlet Malaysia yang berpangkalan di luar negara dibenarkan membawa pasangan masing-masing sepanjang tempoh sekatan pergerakan penuh dan perintah kawalan pergerakan (PKP) berikutan pandemik COVID-19.

Oleh itu, permohonan Hafizh untuk membawa isterinya ke Eropah ditolak oleh pihak Imigresen Malaysia. Tambah Imigresen Malaysia, pihaknya telah menjumpai beberapa kes penyalahgunaan kelulusan permohonan keluar negara melalui MyTravelPass (MTP) oleh warganegara Malaysia melalui semakan yang dijalankan di pintu masuk negara.

Malah, ada yang menggunakan kelulusan itu untuk tujuan lain selain daripada kategori yang dibenarkan keluar negara. Pada Ahad lalu, Hafizh Syahrin berjaya menamatkan perlumbaan Moto2 Grand Prix (GP) Itali di kedudukan kesembilan.

Bagi anda yang terlepas luahan kekecewaan Hafizh Syahrin, anda boleh klik pautan di bawah untuk ketahui lebih lanjut.

Gagal Bawa Isteri Ke Eropah, Hafizh Syahrin Luah Rasa Kecewa Terhadap Imigresen Malaysia

Aksi Luar Biasa Hafizh Syahrin Selamatkan Motosikal Buat Netizen ‘Mat Salih’ Tergamam


Imigresen Minta Potong Bulu Mata Sebelum ‘Renew’ Pasport, Perkongsian Gadis Ini Raih Perhatian Netizen

Umum mengetahui bahawa kita perlu perbaharui pasport secara atas talian dan bagi yang sudah perbaharui mesti tahu kita perlu mengambil gambar untuk ‘renew’ pasport serta ada guidelines yang perlu diikuti.

Terbaharu, seorang pengguna TikTok @maddybreteche telah berkongsi sebuah video memaparkan situasinya perbaharui pasport semalam yang dirasakannya tidak masuk akal.

NO ONE TOLD ME 😂😭 #fyp #passport #drama #tiktokmalaysia #smh #foryou

Menerusi perkongsian tersebut, dia mengatakan dirinya tidak mengenakan solekan tebal kerana tahu akan berdepan masalah tetapi tidak sangka bulu matanya itu menjadi isu dan dirinya diminta oleh pihak imigresen untuk potong bulu matanya.

Video tersebut telah meraih perhatian orang ramai dan rata-rata netizen tidak terkejut melihat situasi itu kerana pernah juga berdepan dengan situasi yang hampir sama seperti pelu menarik tudung ke belakang bagi menampakkan keseluruhan wajah, menukar warna tudung, rambut perlu ‘adjust’ tidak menutupi dahi dan sebagainya.

Bukan itu sahaja, ada juga netizen dari negara jiran mengatakan bahawa sistem negara kita terlalu ‘strict’ berbanding negara mereka dimana lebih mudah. Malah, ada juga kagum kerana gadis itu sanggup potong bulu matanya sedikit untuk menyiapkan pasportnya.

Bahkan, urusan perbaharui pasportnya hanya mengambil masa 30 minit walaupun berdepan dengan masalah tersebut. Ketika artikel ini ditulis, video tersebut telah meraih lebih 900 ribu tontonan dan lebih 90 ribu tanda suka.


Kenapa Perlu Periksa Imigresen Sebelum Ke Luar Negara

Baru-baru ini, link Semakan Status Kawalan Imigresen oleh Jabatan Imigresen Malaysia menjadi viral.

Dalam Whatsapp, link http://sspi2.imi.gov.my/ tersebar luas. Ramai rakyat Malaysia mula menggunakannya untuk mengetahui kelayakan mereka ke luar negara.

Menurut satu laporan oleh New Straits Times, kaunter imigresen di Lapangan Terbang Antarabangsa Kuala Lumpur (KLIA) mengalami kesesakan disebabkan kegagalan bakal penumpang memeriksa status diri sebelum ke luar negara.

Jabatan Imigresen menjelaskan, kelewatan di pintu-pintu masuk utama negara kebelakangan ini berlaku kerana ramai tidak sedar bahawa mereka telah disenarai hitamkan dan ini menyebabkan ramai beratur panjang di kaunter eGate Imigresen.

BACA: Ini Apa Yang Peminjam PTPTN Perlu Tahu Supaya Rekod CCRIS Bersih Dan Tidak Dihalang Ke Luar Negara

Menurut Ketua Pengarah, Datuk Seri Mustafar Ali, jabatan itu menerima permintaan daripada beberapa agensi seperti Jabatan Insolvensi Malaysia, Perbadanan Tabung Pendidikan Tinggi Nasional (PTPTN) dan Lembaga Hasil Dalam Negeri (LHDN) untuk menyenarai hitamkan individu yang mempunyai tunggakan bayaran daripada keluar negara.

Nama-nama yang berada di dalam ‘Senarai Syak’ tidak akan dibenarkan meninggalkan negara.

Bertambahnya senarai mereka yang disenarai hitamkan naik 4 kali ganda tahun ini setelah PTPTN mula menggunakan ‘Senarai Syak’ ini.

Daripada 707,304 individu yang tidak dibenar meninggalkan negara, 261,833 adalah daripada mereka yang mempunyai tunggakan pinjaman PTPTN.

212,927 dihalang keluar dengan arahan oleh Jabatan Insolvensi Malaysia.

Manakala 128,187 individu dihalang keluar negara akibat kegagalan membayar cukai pendapatan.

Menurut Mustafar, mereka yang disenarai hitam biasanya akan terlepas penerbangan jika gagal menyelesaikan masalah mereka.

Ini, katanya, adalah antara sebab-sebab mengapa jabatan itu mahu agensi-agensi berkaitan untuk mewujudkan meja bantuan di lapangan terbang untuk berurusan dengan penumpang yang disenarai hitamkan.

Dalam usaha untuk mempercepatkan proses daftar masuk, Mustafar berkata, Jabatan Imigresen sedang mempertimbangkan untuk memasang satu set peranti “tapisan” untuk menyemak status bakal penumpang sebelum mereka melalui eGates.

Peranti yang kini sedang diuji, akan menghentikan orang-orang yang disenarai hitamkan daripada meneruskan perjalanan.

Selain itu, orang ramai juga boleh menyemak status perjalanan mereka di laman web Jabatan Imigresen di sini http://sspi2.imi.gov.my/.

BACA: Apa Makna Warna Pasport Merah, Biru, Hijau Dan Hitam


Imigresen Thailand Nafi Halang Rakyat Malaysia Masuki Negara Berkenaan

Beberapa hari tular dan kecoh berkenaan isu rakyat Malaysia tidak dapat memasuki negara Thailand jika tidak cukup wang. Polis Imigresen Thai menafikan laporan media Malaysia yang mendakwa pegawainya menyekat pelawat Malaysia daripada memasuki negara itu jika tidak cukup wang tunai sekurang-kurangnnya 10,000 Baht (kira-kira RM1,240).

Pemangku Ketua Polis Songkla, Kolonel Chutareth Yingyongdumrongsakul berkata tiada pelawat Malaysia di pusat pemeriksaan imigresen di Selatan Thai diminta menunjukkan wang mereka sebelum dibenarkan memasuki Thailand.

Dalam undang-undang imigresen Thai, pelawat yang berhasrat memasuk Thailand mestilah membuktikan kemampuan mereka untuk berbelanja selama mereka berada di sana. Undang-undang ini sudah lama ada di Thailand tetapi dikuatkuasakan berikutan penambahan pelancong yang ‘mengemis’ di bandar-bandar popular Thailand terutamanya di Bangkok.

Poor foreigners, only in #Bangkok #Thailand pic.twitter.com/3tOYwITnGQ

— Solo Traveller ✈ (@ImSoloTraveller) January 17, 2016

Ianya adalah prosedur biasa bagi pihak imigresen Thai untuk meminta lebih informasi jika mereka rasa seseorang individu atau kumpulan bukan pelancong sebenar dan ingin masuk ke Thailand untuk bekerja secara haram tanpa permit yang sah.

Jadi anda yang sedang merancang perjalanan untuk ke Thailand, jangan risau kerana anda boleh memasuki Thailand dengan berapa sahaja wang yang ada di dalam dompet anda.


Mereka Bekerja Seperti Biasa Sehinggalah Sesuatu Telah Berlaku. Tindak Balas Mereka Menyentuh Hati

Mereka berempat ini bekerja di dalam bahagian perkhidmatan. Masing-masing bekerja sebagai pembantu kedai, penerima bayaran tempat letak kereta, pemandu van, dan pengawal keselamatan. Sudah menjadi kebiasaan mereka menjalankan tanggungjawab mereka dengan baik. Sebagai balasan mereka menerima ucapan terima kasih.

Tabiat mengucapkan terima kasih pada seseorang yang telah membantu dan memberi perkhidmatan kepada kita adalah satu tabiat yang amat digalakkan. Ia menceriakan hari orang yang menerima ucapan tersebut kerana rasa dihargai.

Begitu juga dengan mereka berempat. Tetapi ada sesuatu telah berlaku apabila mereka menerima ucapan terima kasih dengan tambahan 1 lagi perkataan di dalam ucapan terima kasih tersebut.

Apakah ia? Dan bagaimana reaksi mereka selepas itu?

Ya, ia adalah iklan Coca-Cola tetapi mesej yang mahu disampaikan itu lebih penting.

Walaupun ia kelihatan kecil tetapi jelas menunjukkan bahawa seseorang akan rasa lebih dihargai apabila namanya disebut secara spesifik dan betul.

3 Tip Ingat Nama Orang
1) Tanya nama orang tersebut
2) Fokus dan lihat muka orang itu
3) Ulang 3 kali atau lebih nama orang tersebut

Impaknya pasti berbeza apabila kita berkomunikasi sambil sebut nama orang tersebut.

Kita sendiri juga pasti sudah lalui situasi sebegini:

“Wah! Bestnyer… Dia masih ingat nama aku lah!” sambil raut wajah tersenyum

Semasa atau usai siap menonton video itu, adakah anda terfikir sesiapa dalam kehidupan seharian anda seperti mereka?

Jika ada, anda sudah tahu apa yang patut dibuat hari ini :)

Suka kisah ini? Kongsikan dengan kawan anda di Facebook.


Impak Elon Musk Beli Twitter, Harga Dogecoin Melonjak Hampir 150% Dalam Seminggu

Sekiranya anda mengikuti perkembangan kriptowang, pastinya anda cukup tahu dengan impak daripada pengumuman Elon Musk selaku manusia terkaya di dunia.

Pada tahun lalu, Elon Musk berjaya mencipta fenomena apabila mengumumkan syarikat kendaliannya Tesla telah membeli Bitcoin yang sekaligus melihatkan kriptowang tersebut melonjak sebelum jatuh semula.

Selain itu, beliau sebelum ini turut aktif berkongsi mengenai Dogecoin yang menyaksikan kriptowang ini kembali melonjak pada tahun lalu selepas hampir 6 tahun dalam pasaran.

Terbaharu, selepas beberapa sahaja Elon Musk mengumumkan pengambil alihan Twitter dengan nilai $44 bilion (~RM208 bilion), kriptowang Dogecoin juga turut memaparkan perkembangan positif.

— Elon Musk (@elonmusk) November 1, 2022

Lebih menarik buat para pelabur Dogecoin gembira, Elon Musk sekitar beberapa jam lalu telah memuat sebuah tweet yang memaparkan anjing yang sangat simbolik dengan Dogecoin memakai baju Twitter.

Tweet ringkas Elon Musk ini telah menyaksikan peningkatan Dogecoin sebanyak 25% dalam tempoh 24 jam terakhir dan sekitar 145% dalam tempoh 7 hari. Hal ini sekaligus telah membuatkan Dogecoin sebagai antara kriptowang paling popular dengan kadar kenaikan yang mendadak.

Melihat kepada perkembangan kriptowang Dogecoin, pastinya ramai pelabur kriptowang yang mengharapkan nilai kriptowang bakal terus meningkat yang sekaligus bakal menguntungkan pelbagai pihak selepas jatuh hampir 70% nilai pasaran sejak akhir tahun lalu.


Impak Fikir ‘Bagaimana’ Berbanding ‘Kenapa’ Itu Lebih Menguntungkan Anda

Ini pendedahan yang akan menyebabkan anda mengeksplorasi gaya berfikir yang akan beri impak positif dalam kehidupan dengan tune in satu teknik ini, iaitu antara ‘bagaimana’ dan ‘kenapa’.

Bayangkan anda diberikan sehelai kertas, ada orang boleh jual kertas itu dengan harga RM100. Kemudian, berikan sehelai kertas yang sama kepada orang yang suka memberi alasan. Mereka akan membuat 1001 alasan bagi menyatakan kertas itu tidak dapat dijual.

Apa yang membezakan 2 keadaan ini ialah gaya berfikir:
1. Yang pertama akan fikirkan ‘bagaimana untuk..’
2. Yang kedua akan berfikir ‘kenapa..’

Contoh gaya berfikir ‘Bagaimana untuk..’
1. Bagaimana untuk meletakkan ‘nilai’ pada kertas tersebut?
2. Bagaimana ingin memastikan kertas itu kelihatan mahal?
3. Bagaimana mencari sasaran pelanggan yang tepat untuk kertas itu?

Contoh gaya berfikir ‘Kenapa..’
1. Kenapa nak kena jual kertas ini?
2. Kenapa kertas ini nipis?
3. Kenapa hanya ada satu helai kertas sahaja?

Contoh-contoh di atas menunjukkan gaya berfikir ‘bagaimana’ membentuk idea. Manakala, gaya berfikir ‘kenapa’ membentuk alasan.

Biar saya berikan contoh bagaimana menjual sehelai kertas. Kertas itu akan saya tempah lukisan potret dari seorang pelukis dengan harga kurang dari RM50. Potret yang dilukis ialah gambar seorang yang kaya, dato, YB atau menteri.

Maka apalah sangat untuk menjual kertas yang mempunyai gambar potret ini dengan harga RM100 kepada golongan tersebut?

Berdasarkan pengalaman saya, dengan hanya mengutip sehelai sampul duit raya di atas tanah yang mempunyai gambar seorang YB, kemudian gambar itu dipotretkan di atas sehelain kanvas. Ia berjaya dijual dengan harga RM800.

Maka apabila kita ingin memasarkan sesuatu, fikirkan tentang caranya, bukan tentang masalah-masalah yang kecil.

Banyak produk yang berkualiti tidak dapat dijual di pasaran sedangkan produk-produk yang ‘biasa-biasa’ mampu dijual dengan baik.

Apa yang membezakannya bukan kerana produk tersebut. Tetapi kerana cara berfikir dan bagaimana ia dipasarkan.


Impak Pandemik COVID-19 Ke Atas Kesan Pulau Haba Bandar Kuala Lumpur

Mendengar sahaja perkataan COVID-19 rata-rata manusia akan gerun dan gusar dengan virus yang bersaiz sangat kecil ini. Virus yang dikenali dengan nama Corona ini mampu memberikan impak yang sangat besar bukan sahaja kepada kesihatan manusia malahan ianya juga memberikan kesan yang besar kepada sistem ekonomi dan sosial penduduk dunia.

Sehingga kini virus Corona ini telah membunuh beribu-ribu mangsa dan menyebabkan seluruh dunia berasa cemas dan panik. Pelbagai tindakan drastik telah diambil oleh kebanyakan negara di dunia dalam membendung wabak COVID-19 ini.

Di Malaysia, penguatkuasaan Perintah Kawalan Pergerakan (PKP) telah dilaksanakan yang bertujuan untuk memutuskan rantaian COVID-19 ini. Namun yang demikian, perlaksanaan PKP ini sebenarnya bukan sahaja memberi kesan ke atas pembendungan wabak COVID-19 ini, malahan ianya juga telah secara tidak langsung memberikan banyak kesan lain seperti kesan ekonomi dan sosial ke atas masyarakat Malaysia.

Selain daripada kesan ke atas kesihatan, ekonomi dan sosial yang dicetuskan oleh COVID-19 ini, kesan virus ini ke atas alam sekitar juga banyak dibicarakan dan dibincangkan.

Di antaranya, Menteri Alam Sekitar Malaysia, Datuk Tuan Ibrahim Tuan Man menyatakan melalui pemerhatian yang telah dilakukan di beberapa stesen pengawasan kualiti udara di sekitar Lembah Klang (iaitu di Batu Muda dan Cheras (Kuala Lumpur) serta Wilayah Persekutuan Putrajaya) telah menunjukkan pengurangan pencemaran alam sekitar di mana ianya mencatatkan penurunan yang signifikan iaitu penurunan 55 hingga 68 peratus bagi Nitrogen Dioksida (NO2); 17 hingga 34 peratus bagi Sulfur Dioksida (SO2); enam hingga 15 peratus bagi karbon monoksida (CO); dan enam hingga 14 peratus bagi habuk halus bersaiz 2.5 mikron (PM2.5). Penurunan ini ekoran pengurangan aktiviti seperti pelepasan asap kenderaan, asap cerobong industri dan pembakaran terbuka.

Selain itu, menurut Agensi Aeronautik dan Angkasa Kebangsaan Amerika (NASA) juga menyatakan tahap NO2, bahan pencemar yang datang terutamanya dari pembakaran bahan api fosil, telah turun sebanyak 30 peratus.

Manakala di China, pencemaran alam di negara tersebut bagi dua bulan pertama tahun 2020 berbanding tempoh yang sama tahun 2019 telah turun secara drastik akibat daripada lumpuhnya kebanyakan industri pembuatan kereta dan kilang di negara tersebut.

Melihat kepada senario kesan COVID-19 ini ke atas alam sekitar dunia, sekumpulan penyelidik dari Universiti Putra Malaysia yang diketuai oleh Prof. Madya Gs. Dr. Mohd Johari Mohd Yusof telah mengkaji impak pandemik COVID-19 ke atas kesan pulau haba bandar (atau lebih dikenali sebagai Urban Heat Island Effect) bagi Bandaraya Kuala Lumpur.

Bersama beliau dalam melaksanakan kajian ini ialah Prof. Madya Dr. Helmi Zulhaidi Mohd Shafri dan Gs. Junainah Abu Kasim (pelajar PhD).

Penyelidik melaksanakan analisa ke atas imej satelit dengan melihat suhu permukaan bandar (land surface temperature) bagi Bandaraya Kuala Lumpur dengan menggunakan teknik Sistem Maklumat Geografi (Geographical Information System – GIS).

Dua imej satelit bertarikh 23 Mac 2019 dan 24 Mac 2020 telah dianalisa dan dibandingkan untuk melihat perbezaan suhu (land surface temperature) di sekitar Bandaraya Kuala Lumpur. Tarikh ini dipilih bagi membandingkan kesan perlaksanaan penguatkuasaan PKP disebabkan penularan wabak COVID-19 ke atas alam sekitar.

Hasil analisa mendapati bahawa terdapat penurunan suhu yang ketara di sekitar Bandaraya Kuala Lumpur yang mana suhu tertinggi dicatatkan pada 23 Mac 2019 adalah 30.95 darjah Celsius tetapi berlaku penurunan suhu kepada 28.11 darjah Celsius pada 24 Mac 2020 (iaitu penurunan sebanyak lebih kurang 2.84 darjah Celsius). Penurunan yang sangat ketara ini secara tidak langsung mengurangkan kesan UHI yang selama ini dialami oleh Bandaraya Kuala Lumpur.

Jika dilihat secara terperinci pula, kawasan CBD (central business district) Bandaraya Kuala Lumpur seperti di Jalan Chan Sow Lin menunjukkan penurunan suhu sebanyak 2.12 darjah Celsius bagi kedua-dua tarikh tersebut.

Penurunan yang ketara ini adalah akibat dari pengurangan penggunaan kenderaan dan kesesakan lalu lintas di atas jalan raya di sekitar kawasan ini. Penurunan suhu yang sama juga dapat dilihat di sekitar kawasan Lembah Pantai dan Bangsar South iaitu sebanyak 2.24 darjah Celsius yang mana kawasan ini terkenal sebagai pusat komersil yang padat.

Kesan penguatkuasaan perlaksanaan PKP akibat COVID-19 ini telah menunjukkan pengurangan aktiviti di kawasan komersil ini yang mana pengurangan penggunaan penyaman udara sebagai contoh dan pengurangan kesesakan kenderaan di kawasan ini telah memberi kesan kepada suhu sekitarnya.

Namun begitu, terdapat juga peningkatan suhu didapati di kawasan perumahan berkepadatan tinggi seperti di kawasan Wangsa Maju. Hasil analisa menunjukkan peningkatan suhu sebanyak 1.21 darjah Celsius di antara kedua-dua tarikh tersebut.

Peningkatan ini adalah akibat peningkatan penggunaan penyaman udara di kawasan ini yang mana penduduk didapati berada di kediaman masing-masing sebagai mematuhi penguatkuasaan perlaksanaan PKP di seluruh negara daripada 18 Mac 2020 sehingga 14 April 2020 (sehingga artikel ini ditulis).

Hasil kajian ini adalah amat menarik jika dikaji dari segi kesan wabak COVID-19 ini kepada alam sekitar. Media secara umumnya banyak menunjukkan kesan negatif yang diakibatkan oleh wabak COVID-19 ini, namun disebaliknya kesan positif wabak ini jarang di ketengahkan oleh media yang mana kesannya amat baik ke atas alam sekitar samada di Malaysia mahupun di negara-negara lain.

Amat ketara dilihat wabak COVID-19 ini sedikit sebanyak dapat memberi sedikit ruang kepada muka bumi ini untuk bernafas dengan lebih baik dan memperbaiki alam semulajadinya yang telah sekian lama dirosakkan oleh makhluk bernama manusia.

Manusia jelas selama ini mengambil ringan ke atas kesan kerosakan yang dilakukan oleh mereka ke atas alam sekitar, jesteru, wabak COVID-19 jelas memberi pengajaran kepada manusia sejagat untuk lebih peka ke atas alam sekitar agar ianya lebih lestari dan dapat dikecapi dengan baik bukan sahaja oleh generasi sekarang malahan untuk generasi akan datang.

Baca perkongsian lain kami sebelum ini mengenai bagaimana COVID-19 memberi kesan kepada alam sekitar di seluruh dunia.

Lihat Bagaimana ‘Lockdown’ COVID-19 Beri Kesan Kepada Alam Sekitar Di Seluruh Dunia


Restoran Mamak 24 Jam Mungkin Tinggal Kenangan, Lebih 2,000 Premis Dilaporkan Tutup

Jika sebelum ini, restoran mamak sering kali menjadi pilihan orang ramai untuk menjamah khususnya mereka yang mahu melepak atau menjamah pada lewat malam, situasi ini mungkin tidak lagiberlaku selepas ini.

Menerusi laporan terbaru, difahamkan lebih 2,000 restoran mamak dilaporkan terpaksa tutup impak daripada pandemik COVID-19 yang melanda negara sejak dari tahun 2020. Mempunyai pekerja terdiri daripada warga asing antara yang memberi kesan kepada restoran mamak berikutan permit kerja yang tamat atau terkandas akibat pandemik ketika pulang bercuti di negara asal.

Menurut Presiden Persatuan Pengusaha Restoran Muslim Malaysia (PRESMA), Datuk Jawahar Ali Taib Khan menyifatkan kekurangan tenaga kerja kini menjadi isu besar yang semakin kritikal membelenggu ahlinya di seluruh negara.

Difahamkan daripada 12,000 ahli yang berdaftar dengan PRESMA, kini lebih 2,000 ahli sudah menutup operasi dalam tempoh dua tahun kebelakangan ini disebabkan beberapa faktor di mana kekurangan tenaga kerja antara yang menjadi faktor utama.

Isu yang berlaku turut mendesak pihak restoran mamak berusaha mendapatkan pekerja tempatan walau bagaimanapun sambutan daripada rakyat Malaysia untuk bekerja di restoran mamak kurang menggalakkan.

Jawahar Ali berkata, ahli PRESMA sentiasa sedia menyahut seruan kerajaan untuk menggaji pekerja tempatan, tetapi malangnya ia sukar dilaksanakan kerana bilangan rakyat Malaysia yang mahu berkhidmat di restoran begitu suram. Pihak mereka turut berusaha menghasilkan poster khas dan ditampilkan di restoran dalam memaklumkan pengambilan pekerja tempatan namun masih lagi gagal meraih sambutan.

1. 24-hour mamak eateries in Malaysia may become a thing of the past, even if Covid-19 restrictions are lifted.

The Malaysian Muslim Restaurant Owners Association told The Star, many eateries are reluctant to resume the round-the-clock business hours, amid a shortage of workers. pic.twitter.com/TOSUzNrvTh

Selain itu, restoran mamak yang sering menjadi pilihan berikutan waktu operasi 24 jam sehari mungkin tidak lagi dapat menawarkan perkhidmatan waktu operasi yang panjang seperti sebelum ini berikutan kekurangan pekerja.

Membincangkan soal pekerja, PRESMA dilaporkan memerlukan sekurang-kurangnya 30,000 pekerja bagi mengisi kekosongan di seluruh negara. Sehingga kini, dilaporkan hampir 50 peratus pekerja terpaksa pulang ke negara asal sejak PKP sejak dilaksanakan pada awal tahun 2020.

Situasi yang berlaku yang berlaku mungkin membuatkan lebih banyak restoran mamak terpaksa gulung tikar sekiranya isu ini tidak dapat diselesaikan dengan segera.

Tular pada minggu ini apabila seorang ‘sifu trading’ disahkan kantoi guna jet peribadi mewah milik individu lain untuk mempromosi bisnes beliau.

‘Sifu Trading’ Kantoi Guna Jet Peribadi Mewah Milik Orang Lain Untuk Promosi Bisnes

Kerana Gayakan Tudung Warna Hijau, Gadis Ini Jadi Mangsa Gangguan Seksual Segelintir Pengguna TikTok


5 Cara Saya Jimatkan Bajet Sewaktu Travel 2 Minggu Di Eropah

Assalamualaikum. Nak cerita, baru-baru ni saya Eropah secara backpack selama 14 hari, ke 7 buah negara, dan total bajet saya ialah RM2,889 untuk segala tiket penerbangan, tempat tinggal, makan, segala tambang perjalanan sepanjang di sana.

Antara route / negara yang saya kunjungi sepanjang 14 hari itu ialah :

KLIA2 –> Tehran, Iran –> Athens, Greece –> Istanbul, Turki –> Rome, Italy –> London, United Kingdom –> Amsterdam, Netherlands –> Paris, France –> Tehran, Iran –> KLIA2.

Tip 1 : Dapatkan tiket penerbangan murah.

Sebenarnya, yang membantu saya untuk ke Eropah dengan murah ialah promosi AirAsia dari Kuala Lumpur ke Tehran RM404.00. Dikirakan itu merupakan gerbang ke Eropah lah. Kerana dari situ, kita boleh lompat-lompat dari satu negara ke negara lain.

Kemudian, saya menggunakan perkhidmatan Kiwi.com untuk membantu saya rancang dari satu negara ke negara lain dgn menaiki kapal terbang.Dengan menggunakan kiwi.com, saya juga dapat membanding dan membezakan harga-harga tiket untuk dapatkan tiket penerbangan termurah!

Bagi saya, ini adalah website paling terbaik jikalau anda mahu menerokai Eropah secara penerbangan.

Website ini membolehkan anda untuk plan dari destinasi A –> destinasi B –> destinasi C dan seterusnya. Website ini akan berikan harga tiket penerbangan pada hari yang kita pilih itu.

Sebagai contoh di bawah yang Miszdae cuba survey semasa merancang ke Eropah.

Kami hanya menggunakan kiwi.com sebagai rujukan tetapi selebihnya, kami book melalui website airlines itu sendiri kerana lebih murah dan tiada booking fees.

Semua di atas hanyalah contoh sahaja yang saya ingin tunjukkan tetapi ketika screenshot dilakukan, itu bukanlah perancangan akhir kami. Setelah dirancang dengan teliti bersama rakan backpack akhirnya di bawah merupakan rancangan penerbangan akhir yang telah ditempah.

Banyak offer tiket penerbangan murah di musim sejuk. Apa yang best semasa di Turki, penjual-penjual semua melayan kami dengan baik, belanja air, itu ini bagi free gift. Depa kata, waktu musim panas, memang tak akan dapat layanan macam ni sebab terlalu ramai pelancong yang berkunjung di musim panas.

Terdapat banyak pass yang disediakan. Antaranya ialah ROMAPASS, atau Istanbulkart, yang membolehkan tiga orang menggunakan kad yang sama sepanjang di sana, Oyster card dan lain-lain. Apa yang best, pass yang disediakan kebiasaannya telah termasuk tempat-tempat menarik di sana, dan juga pengangkutan di sana.

Di Istanbul, tiada pass yang Miszdae gunakan, tapi Miszdae sarankan anda untuk membeli IstanbulKart. Apa itu IstanbulKart?

• Berperanan sebagai TouchNgo seperti di Malaysia
• Boleh dikongsikan seramai 3 orang menggunakan kad yang sama. Kira boleh pass-pass je selepas digunakan
• Harga kad ialah 6 TL.
• Boleh didapati di bahagian Metro di airport.

Di Athens, kami tidak menggunakan day pass kerana hostel kami terletak berhampiran tempat-tempat menarik, maka kami bersepakat untuk berjalan kaki sahajar sepanjang di sana.

Namun, kami ada mengambil Mixed tickets untuk memasuki 8 Museums di Athens yang berharga €30 tapi saya tidak menggalakkan anda untuk mengambil tiket ini kerana Muzium dia agak menghampakan. Pass ini boleh didapati di mana-mana muzium di Athens.

Di Rome, kami telah mendapatkan Roma Pass 48 hours yang berharga €28. Kelebihan mengambil pass ini :

• Boleh naik turun metro sepuas hati selama 48 jam (memandangkan pengangkutan utama di Rome ialah menerusi Metro)
• Boleh memasuki 1 muzium dan sudah tentu kami memilih Collosseum.
• Boleh didapatkan di airport, di bahagian arrivals.

Di sini, saya telah mendapatkan Oyster card yang turut berperanan sebagai Touch n Go. Harga kad ini ialah £5.

Kelebihan :
• Boleh dapat harga lebih murah berbanding beli tiket sehala.

Oyster visitor card vs. Oyster card = sama je. Mana-mana boleh.

AMSTERDAM, NETHERLANDS
Tidak mengambil sebarang pass

PARIS, FRANCE
Membeli one way pass yang dikongsi berdua.

Sudah tentu tempat penginapan juga memainkan peranan yang penting. Sepanjang di sana, kami banyak menggunakan hostel sahaja. Harga hostel sepanjang di sana adalah sekitar RM 40 – 50 sahaja. Total sepanjang di sana, saya hanya menghabiskan RM 270 untuk tempat penginapan. Terdapat juga hari-hari yang kami tidur di lapangan terbang sahaja, demi jimat.

Antara website yang boleh digunakan untuk menempah bilik ialah Agoda.com dan Booking.com.

Sepanjang di sana, kami memang banyak berjalan kaki, dan menggunakan pengangkutan awam yang dibeli menggunakan one day pass murah. Kami tidak menyewa kereta kerana untuk bajet kecil seperti kami, tambahan pula kami hanya berdua sahaja, jadi tidak berbaloi untuk menyewa kereta

Tapi nak cerita je pengalaman sendiri, saya hampir kena seluk semasa di Rome! Nasib handbag berzip, Alhamdulillah, Allah lindung. Saya memang nampak cubaan tangan dia menyeluk bag saya, tetapi bila pandang muka dia, macam muka selamba je tengah pandang depan, tapi tangan tengah buat kerja. Tak tahu lah kenapa, tapi masa tu tak terfikir nak pegang tangan dia ke apa.

Ye lah, macam panik. Benda berlaku depan mata, sampai tak mampu buat apa-apa. Bila saya tengok sekali lagi, dah lesap dah dari pandangan. Memang alhamdulillah, Allah lindung. Jadi di sini nak pesan, kena sentiasa zip beg ok!

Jadi siapa kata perlukan duit yang banyak untuk keEropah. Saya sudah buktikannya. Awak sudah tentu juga boleh. Hehe.

Baca lagi: Itinerari Ringkas Saya Sewaktu Travel 3 Minggu Di 12 Negara Eropah


Impak Pandemik COVID-19, Ratusan Hotel Di Bali Akan Dijual Pada Harga Serendah RM500,000

Impak pandemik COVID-19 telah meninggalkan kesan yang besar kepada industri pelancongan di Bali. Kesan buruk ini telah menyebabkan ratusan hotel di sana terpaksa dijual disebabkan kesan wabak yang menghalang daripada pelancong untuk bertandang ke sana.

Melalui tinjauan yang dibuat ke atas laman sesawang Lamudi – portal rasmi jualan hartanah Indonesia – menunjukkan bahawa ratusan hotel di Bali akan dijual kerana kadar kehadiran pengunjung ke Bali rendah pada tahun kedua wabak COVID-19 menyerang Indonesia.

Pencarian hotel Bali di platform berkenaan menunjukkan 631 hartanah akan dijual dengan kebanyakannya berada di kawasan pelancongan yang popular di wilayah terbabit.

Coconut melaporkan bahawa senarai hotel yang bakal dijual merangkumi hotel seperti Kuta Paradiso Hotel yang bakal dilepaskan pada harga Rp875 miliar (RM250 juta), manakala Tijili Benoa di Nusa Dua pula akan menjual sebuah bilik pada harga Rp1.8 miliar (RM500,000) dan Swiss-Belhotel Rainforest pula dijual pada harga Rp250 miliar (RM72 juta).

Ini adalah gambaran besar bagaimana impak COVID-19 telah mempengaruhi ekonomi tempatan di sana. Dengan kebanyakan daripada penduduk Bali bergantung hidup pada industri pelancongan.

Dengan sekatan perjalanan dan penutupan sempadan bagi mengekang wabak COVID-19, kebanyakan hotel terpaksa menampung kos yang tinggi jika mahu terus beroperasi dan sebahagiannya pula terpaksa menghentikan operasi sejak tahun lalu.

“Kadar pelancongan di Bali hanya sekitar 10 persen dalam 14 bulan, dan ini telah mempengaruhi ekonomi secara signifikan,” kata Manuhutu, seorang wakil dari Kementerian Hal Ehwal Maritim dan Pelaburan, dalam sebuah kenyataan.

Untuk rekod, ekonomi Bali menyusut 9.31 persen pada tahun 2020, menjadikannya sebagai salah satu wilayah yang paling parah di Indonesia di tengah-tengah situasi pandemi COVID-19 yang tidak tahu bila akan berakhir.

Wanita dari AS dikecam netizen Indonesia, ajar orang salah guna visa untuk tinggal ‘free’ di Bali. Klik pautan di bawah untuk membaca.

Wanita Dari AS Dikecam Netizen Indonesia, Ajar Orang Salah Guna Visa Untuk Tinggal ‘Free’ Di Bali

‘Prank’ Pelitup Muka Palsu Cetus Kontroversi, YouTuber Ini Bakal Ditendang Keluar Bali

Warga Asing Tidak Pakai Pelitup Muka Di Bali, Dihukum ‘Push-Up’ Atau Bayar Denda RM30.00


Impak Pasca Banjir, Syarikat Insurans Kereta Berdepan Tuntutan Sehingga RM3 Bilion

Kejadian banjir besar yang berlaku di beberapa tempat pada baru-baru ini telah menyebabkan setiap mangsa terpaksa menanggung sejumlah kerugian yang agak besar.

Persatuan Insurans Am Malaysia (PIAM) telah mengeluarkan satu kenyataan bahawa industri insuran am berdepan dengan tuntutan berkaitan banjir yang dianggarkan antara RM2 bilion hingga RM3 bilion.

Memetik laporan Berita Harian, anggaran itu termasuk daripada tuntutan persendirian dan komersial yang berpotensi dan sebenar, berpunca daripada banjir kilat selain musim tengkujuh yang akan datang dalam beberapa minggu serta bulan akan datang.

“Disebabkan banjir teruk luar biasa seperti yang dilaporkan secara meluas di pelbagai tempat dalam negara ini, industri insuran am berpotensi menghadapi peningkatan sebanyak RM2 bilion hingga RM3 bilion jumlah pendedahan tuntutan berkaitan banjir,” kata pihak PIAM.

Tambah PIAM lagi, industri insuran am turut menghulur bantuan dengan menyumbang RM2.43 juta kepada Dana Bantuan Banjir @ Dis 2021 yang baru ditubuhkan sebagai inisiatif tanggungjawab sosial korporat (CSR) bagi menyokong komuniti permotoran yang terjejas teruk ketika waktu sukar ini.

“Inisiatif industri insurans am ini akan melebihi komitmen sedia ada oleh penanggung insurans sejak bencana banjir berlaku, iaitu mempercepatkan penyelesaian tuntutan, menyediakan langkah bantuan khas tambahan, dan bantuan ‘ad hoc ex-gratia’ selanjutnya, seperti yang ditentukan oleh penanggung insurans am individu,” katanya.

Bantuan CSR ini pada awalnya adalah dalam bentuk subsidi ke arah pembersihan di bengkel untuk kenderaan yang terjejas secara langsung akibat banjir yang mana masih belum dibaiki lagi pada peringkat ini.

“Subsidi ini bagaimanapun dihadkan sekali beri bagi setiap kenderaan sebanyak RM500 untuk kereta atau kenderaan perdagangan dan RM100 untuk motosikal.

“Pihak yang menuntut perlu mengemukakan bukti diperlukan mengenai kerosakan banjir pada kenderaan mereka dan bukti perlindungan insurans terdahulu.

“Kenderaan terbabit mestilah sama ada diinsurankan pada masa ini (sebarang jenis polisi motor dengan atau tanpa perlindungan banjir adalah layak) atau kenderaan yang kali terakhir diinsurankan pada 1 Jun 2021.

“Pada peringkat ini, dana akan ditutup sebaik sahaja jumlah yang dicagarkan sebanyak RM2.43 juta sudah habis digunakan,” jelas persatuan terbabit.

PIAM turut mengalu-alukan pelbagai pihak atau industri lain dalam memberikan sumbangan kepada Tabung Bantuan Banjir, di mana ia dapat memanjangkan hayat dana itu dan seterusnya membantu lebih ramai pihak yang terjejas.

Baca ulasan yang dikeluarkan oleh seorang profesor mengenai banjir kilat yang melanda Lembah Klang baru-baru ini.

Bukan Lagi Banjir Kilat, Ini Ulasan Pakar Meteorologi Mengenai Bencana Yang Menimpa Lembah Klang

Orang Ramai Diminta Semak Semula Dengan Pihak Insuran Dan Takaful Untuk Proses Tuntutan Banjir


Impetus Gaming Selangkah Ke Pentas Antarabangsa Melalui Permainan ‘Rainbow Six Siege’

Sebuah lagi berita yang membanggakan buat Rakyat Malaysia serta komuniti eSukan di dalam negara kita. Jika sebelum ini, permainan Dota 2 dan FIFA yang diwakili negara kita berjaya menempah nama di peringkat antarabangsa kini pasukan Impetus Gaming melalui permainan ‘Rainbox Six Siege’ pula bakal mengikuti jejak langkah yang sama.

Permainan Rainbox Six Siege yang membawa genre FPS ini nampaknya mula mendapat perhatian ramai sejak mula diperkenalkan akhir 2015. Penyertaan mode online membolehkan para pemain bertempur secara berpasukan serta menaikkan ranking mereka.

Pembukaan server di Asia Pasifik sekaligus didatangkan bersama  APAC Pro League dimana Impetus Gaming berjaya menempah slot ke peringkat seterusnya menerusi kelayakan dari Zon Asia Tenggara serta menjadikan pasukan ini sebagai wakil tunggal dari Negara Malaysia. Berikut merupakan antara sedutan permainan Rainbox Six Siege daripada pasukan Impetus Gaming.

Ketika ini, Impetus Gaming berada di dalam kedudukan yang sangat membanggakan dengan ranking ke-7 terhebat di dalam Asia Tenggara. Impetus Gaming bakal mula berentap di dalam bermula 5 September sehingga 27 September untuk kelayakan sub rantau Asia Tenggara sebelum layak ke peringkat seterusnya dimana kejohanan ini bakal diadakan di Sydney, Australia.

Kami dari pihak Vocket ingin mengucapkan selamat berjaya dan all the best buat pasukan Impetus Gaming. Semoga pernyertaan ke peringkat antarabangsa ini bakal membuatkan Rakyat Malaysia bangga sekaligus menaikkan lagi martabat eSukan di dalam negara kita. Good luck Impetus Gaming!


Impian Hiking Di Annapurna Base Camp (ABC) Dorong Saya Hilangkan 40kg Dalam 4 Bulan

Saya kongsikan 3 cara saya kuruskan badan ini berdasarkan pengalaman saya yang dah turunkan 40kg dalam masa 4 bulan, daripada baju saiz XXL kepada saiz S, daripada seluar saiz 42 kepada saiz 30.

Semoga apa yang saya kongsikan ini boleh anda amalkan, terutamanya kepada rakan-rakan yang mengalami masalah berat badan berlebihan sejak kecil lagi.

Gambar sewaktu raya 2015. Dengan berat 120kg ketika itu. Itulah saiz paling besar dalam hidup saya.

Kali terakhir berat badan saya mencecah 2 angka adalah ketika saya dalam Darjah 5. Masih saya ingat, berat ketika itu 98kg. Nak timbang depan kawan-kawan untuk diisi dalam report kad sekolah pun malu.

Masuk tingkatan 1, berat saya sudah mencecah 109kg. Saya tak mahu suatu hari nanti keluarga saya bersedih kerana saya jatuh sakit atau meninggal dek kerana masalah kegemukan yang telah bersarang dalam tubuh badan ini sekian lamanya.

Melihatkan gambar di atas, saya membuat keputusan untuk berubah sebelum berat badan saya menjadi lebih parah. Berikut formula saya untuk turunkan berat badan.

Formula pertama ini anda wajib ada. Membuat sesuatu tanpa arah tujuan semestinya akan buat anda tersasar ke lautan Hindi.

Tetapkan 1 gol dan matlamat untuk turunkan berat badan anda. Hendak kahwin, nak sihat, nak pakai baju saiz S, nak turunkan 40kg sebelum tahun 2016 misalnya. Pastikan target anda jelas, achievable dan logik untuk direalisasikan.

Setkan durasi masa yang sesuai untuk anda capai ke target berat yang anda inginkan. Adakah sebulan? 3 bulan? 6 bulan? Setahun?
Pastikan gol anda ada unsur urgency / keperluan kenapa anda harus capai berat badan tersebut dalam durasi masa yang telah ditetapkan.

Contohnya seperti saya, target saya hendak turunkan 20kg menjelang awal tahun baru 2016. Masih berbaki lagi 4 bulan untuk capai target yang saya inginkan.

Apakah urgency yang telah saya buat? Saya cabar diri saya untuk mendaki di Banjaran Himalaya, Annapurna Base Camp (ABC) di Nepal.

Tiket penerbangan telah dibeli. Jadi saya tak boleh batalkan ekspedisi ini. Kalau saya gemuk, harapan untuk sampai ke ABC pasti akan gagal.

Jadi saya mesti fit supaya saya dapat jalankan misi ini dengan jayanya. Bermula dengan berat 115kg pada 1 September 2015, misi fit dan kurus saya bermula.

Tak dinafikan, misi ke Annapurna Base Camp menjadi turning point untuk saya kurus. Kalau saya tidak membuat keputusan untuk mendaki ke sana, barangkali saya masih kekal pada saiz yang sama hingga sekarang.

Maka, carilah turning point yang boleh buat anda kurus!

Jika anda sudah ada punyai target dan matlamat, stay focus! Kuatkan semangat dan pastikan anda capai matlamat anda walau apa jua cabaran yang datang.

Kepada yang sudah capai matlamat yang anda inginkan, cipta target yang baru. Sebab apa? Supaya berat ideal anda dapat diseimbangkan.

Ada sesetengah orang, sudah berjaya kurus bermakna sudah berada di zon selesa. Mulalah tak jaga makan, tak bersenam dan akhirnya berat badan naik semula.

Itulah silapnya. Kita dah terlalu selesa dan berpuas hati dengan berat badan yang telah kita capai sampai kita jadi malas.

Target baharu saya sekarang adalah menyertai larian half-marathon 21KM. Maka saya harus bersiap sedia sebelum acara larian yang akan berlangsung penghujung April 2016 ini. Wish me luck!

Ini merupakan formula terpenting dalam menentukan kelancaran proses penurunan berat badan anda. 70% faktor penurunan berat badan adalah datangnya daripada pola pemakanan anda.

30% datangnya daripada senaman. Tidak perlu rasanya saya kongsikan menu pemakanan untuk kurus. Terlalu banyak menu kurus dan tips pemakanan secara sihat di internet yang boleh anda amalkan.

Berilah 1001 tips kurus 10kg sebulan sekalipun. Kalau diri sendiri tiada semangat untuk mengubah pola pemakanan yang sihat, lemak-lemak dalam badan tersebut takkan hilang sekelip mata, setuju?

Kalori diet dan Atkins diet adalah antara 2 diet paling popular yang boleh anda amalkan. Pilihlah mengikut kesesuaian tubuh badan anda.

Berdasarkan pengalaman saya, saya lebih suka mengamalkan diet Atkins kerana kaedah pemakanan yang disarankan melalui diet Atkins menepati dengan gaya pemakanan saya yang lebih suka makan lauk-pauk berbanding nasi.

Perlu diingat, dalam Atkins bukan selamanya anda tak dibenarkan makan nasi. Hanya fasa 1 & 2 atau bila anda sudah selesa dengan berat badan anda, anda boleh tambah sedikit demi sedikit mengikut keperluan.

Apa sahaja diet sihat yang anda amalkan tidak kira diet Kalori, Atkins mahupun Paleo, kunci utamanya adalah EAT MODERATELY dalam satu-satu masa. Lengkapkan dahulu ilmu diet yang anda sedang amalkan. Jangan berdiet semberono mengikut rakan hingga memudaratkan kesihatan. Bila jatuh sakit, salahkah diet pula.

Tak perlu pil kurus, jus kurus mahupun program pelangsingan yang terlalu mahal. Anda hanya perlu percaya dengan kemampuan anda dan anda pasti berjaya.

Baca: 12 Idea Serta Resipi Nasi Berlauk Bagi Yang Sedang Diet Dan Ingin Kurus

Formula ketiga ini adalah pelengkap kepada kejayaan penurunan berat badan anda. Diet dan senaman haruslah seiring. Kurus tetapi tak fit juga tak bagus.

Maka anda harus bersenam supaya berat badan anda maintain dan tidak naik mendadak. Pelbagai jenis senaman yang boleh anda lakukan untuk menurunkan berat badan. Semuanya ada di hujung jari anda. Gunakan kemudahan internet dengan sebaiknya.

Kebanyakan aktiviti senaman yang saya lakukan adalah senaman outdoor. Jarang sekali saya masuk ke gym. Antara aktiviti senaman kesukaan saya adalah hiking.

Jika anda gabungkan pemakanan yang sihat bersama aktiviti hiking, saya berani jamin berat badan anda akan turun sangat banyak!

Ini kerana, seluruh kudrat anda digunakan untuk mendaki gunung sehingga ke puncak. Maka peluh akan keluar sangat banyak. Selain itu, hiking melatih otot bahagian betis dan peha.

Penat memang tidak dinafikan. Tetapi kepuasan apabila sudah sampai ke puncak itu tidak terbanding dan pada masa yang sama, anda dapat menikmati pemandangan yang indah sepanjang hiking.

Memulakan misi kurus dengan aktiviti hiking. Setelah 25 tahun hidup di bumi Melaka, barulah saya tahu Bukit Beruang ini boleh didaki! Maka ia menjadi medan pertempuran antara saya dan lemak-lemak degil hinggalah sekarang. Misi saya masih belum berakhir. Jika anda terserempak saya sedang berlari sepanjang trail Bukit Beruang ini, jangan lupa say hi!

Target saya untuk hilangkan 20kg dalam masa 4 bulan sebenarnya tersasar. Bulan pertama saya turun 13kg, diikuti 10kg bulan kedua, 9kg bulan ketiga dan 8 kg menjelang 23 Disember 2015.

Setakat ini, belum pernah lagi saya lihat pendaki obes yang tak kurus-kurus. Bulan pertama saya berdiet dan berhiking, saya turun 13kg.

Terima kasih kepada rakan merangkap coach tak rasmi saya (hehehe!), Mohd Hazaruddin Muhammad yang rajin bersenam bersama saya semasa awalan rutin proses penurunan berat badan.

Mungkin saya masih terkapai-kapai sampai sekarang kalau tiada orang yang boleh guide saya untuk kurus.

Anda juga perlukan rakan untuk bersenam bersama supaya matlamat anda kekal di jalan yang lurus! Bersenam seorang diri kadang-kala boleh menjatuhkan semangat terutamanya bila kepenatan. Jadi, carilah rakan untuk kurus bersama!

Bersama rakan-rakan bersenam. Uddin & Ezzy

Saya ada seorang lagi rakan yang mengalami masalah berat badan seperti saya. Beliau turut serta berusaha turunkan berat badan.

Beliau tidak mengamalkan Atkins seperti saya, tetapi hanya mengamalkan pemakanan seimbang dan pada masa yang sama aktif berhiking bersama saya. Alhamdulillah beliau berjaya turunkan 25kg dalam masa 4 bulan. Awesome kan?

Aktiviti hiking sangat menyeronokkan. Di samping anda menikmati pemandangan menghijau sepanjang perjalanan pendakian, anda juga tak perlu membayar sesen pun yuran keahlian gym yang mahal kerana ia adalah outdoor activity.

Untuk yang baru nak mencuba aktiviti hiking ini, dinasihatkan dakilah perlahan-lahan. Go slow and steady.

Jangan terlalu memaksa diri dan tahu limit tubuh badan anda. Jika tak mampu untuk mendaki gunung, dakilah bukit. Jika bukit tak mampu didaki, mulakanlah dengan tangga.

Senaman lain yang saya buat adalah HIIT workout melalui apps yang boleh saya muat turun di smartphone iaitu Freelectics.

Oleh kerana kekangan masa, saya akan pastikan untuk bersenam sekurang-kuranya 2-3 kali seminggu. Jadikan senaman itu sebagai satu gaya hidup, bukan sekadar senaman menguruskan badan.

Saya kadang-kala sampai tak senang duduk kalau sudah 3 hari tak bersenam. Mesti nak buat!

Gabungan ketiga-tiga inilah yang menjadi formula utama setiap individu yang telah berjaya kurus. Semoga ilmu ini dapat dimanfaatkan. Saya ucapkan semoga berjaya kepada anda yang sedang berusaha untuk kurus.

Kepada anda yang mengalami masalah obesiti, saya cadangkan amalkan formula ini kerana Aidilfitri bakal menjelang 3 bulan lagi dari sekarang.

Jadikanlah perayaan tahun ini sebuah perayaan yang special untuk anda. Berikan kejutan transformasi kepada orang-orang sekeliling anda.

Tahukah anda, jika anda seorang yang obes proses penurunan berat badan anda lebih cepat berbanding individu yang mempunyai lebihan berat badan yang sederhana? Apa yang anda perlu buat sekarang adalah bertindak.

Tiada trick mahupun shortcut untuk mencapai berat badan yang anda idamkan secara sihat. Semuanya melalui satu proses yang sama.

Lebih banyak usaha anda, lebih cepat anda sampai kepada sasaran yang diinginkan. Sesungguhnya Allah mengasihi orang-orang yang berusaha. Yakinlah dengan kemampuan diri anda. Semoga dipertemukan kejayaan dalam segala usaha yang anda telah lakukan. Selamat maju jaya.

Baca lagi:  7 Cara Bagaimana Saya Tangani Halangan Mental Semasa Diet Hingga Hilang 40Kg


Impian Jadi Kenyataan, Pemuda Malaysia Hidap Cerebral Palsy Terima Jemputan Ke Porsche Design Studio

Kekurangan diri bukanlah satu penghalang, sebaliknya menjadi pemangkin buat Krithin Paul Pereira, 22 tahun, penghidap Cerebral Palsy untuk mencapai impiannya untuk menjejakkan kaki ke salah satu ibu pejabat jenama Porsche beroperasi — pereka adalah pekerjaan impiannya, Porsche jenama kereta idamannya.

Krithin telah terbang sejauh 10,000 kilometer dari rumahnya di Kuala Lumpur ke Porsche di Weissach bersama ibu bapanya dalam mengejar impiannya. Di sana dia berpeluang bertemu pereka dan mendalami dunia sportcar Porsche yang merupakan inspirasinya selama ini.

“Dia telah menunggu saat ini begitu lama, dan kami bertarung untuk hidupnya berbulan-bulan. Ia sukar dipercayai dan untuk dilihat,” jelas bapanya, Jackson Pereira.

Menurut ibunya pula, Ashita Pereira menyatakan Krithin masih berjuang sehingga hari ini, kerana dia enggan menerima nasibnya.

“Krithin percaya bahawa setiap orang mempunyai masalah tersendiri. Walaupun masalahnya dianggap lebih besar, ia bukannya sebuah penghalang kepada impiannya untuk menjadi kenyataan. Sikap positif Krithin membolehkannya mencapai matlamatnya,” terang Ashita.

Tambah ibunya lagi, Krithin sedang melanjutkan pelajaran sama seperti orang lain. Kini persediaannya untuk universiti akan bermula dalam masa terdekat, dengan pengkhususan dalam kejuruteraan automotif — di mana beliau bercita-cita untuk mencipta sportcar untuk kegunaan orang kurang upaya.

Dalam satu hantaran Facebook yang dikongsikan oleh Kritin, beliau meluahkan rasa bersyukur dan berterima kasih kepada Porsche kerana menjadikan impiannya satu kenyataan.

“Malaysia – ini untuk anda! Saya percaya saya adalah rakyat Malaysia termuda yang pertama, dan berkebolehan berbeza untuk pergi ke lawatan khas Porsche Design Studio di Jerman dan bertemu pereka berbakat dan melihat kereta sport Porsche dan juga menaiki kereta pertama saya dalam Porsche 911 GT3 Touring di litar lumba bersejarah Hokenheimring,” petik hantaran beliau.

Tambahnya lagi, beliau ingin membanggakan Malaysia dan memberi inspirasi kepada semua orang yang mampu dan tidak berkemampuan, untuk mengejar impian masing-masing tanpa sebarang halangan.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


Impian Murtaza Untuk Bertemu Lionel Messi Akhirnya Tercapai

Masih ingat seorang budak lelaki yang memakai jersi diperbuat dari plastik dengan nama Messi di belakangnya? Impian Murtaza Ahmadi yang ingin bertemu Lionel Messi akhirnya tercapai apabila beliau bertemu Messi di Qatar.

Dengan bantuan Supreme Committee for Delivery & Legacy (SC), Murtaza bertemu Messi di Qatar ketika perlawanan persahabatan dengan kelab Al-Ahli Selasa lalu. Murtaza kini berusia 6 tahun.

— Hamayon Ahmadi (@AhmadiHamayon) March 10, 2016

“Saya sangat gembira dapat bertemu hero saya,” kata Murtaza dalam laman web rasmi SC. Bukan sahaja Murtaza dapat bertemu Messi, beliau juga berpeluang berjalan bersama Messi ke dalam padang sebelum perlawanan bermula.

Selepas gambarnya memakai jersi buatan sendiri itu viral awal tahun ini, UNICEF telah mengatur pemberian jersi Argentina dengan signature Messi untuk diberikan kepada Murtaza. Dan disebabkan gambar itu juga keluarga Murtaza terpaksa berpindah ke Pakistan kerana ancaman dari sekeliling. Ahmadi, bapa kepada Murtaza merasakan Murtaza kemungkinan besar akan diculik jika mereka terus tinggal di Afganistan.

“Hidup menjadi semakin susah buat kami. Kami tidak mahu tinggalkan bumi Afganistan, tetapi dengan ancaman yang semakin besar ini buatkan kami terpaksa memulakan hidup baru di Pakistan,” terang Ahmadi dalam satu perbualan telefon dengan Associated Press.

Tiada yang lebih menarik untuk melihat impian seorang adik kecil menjadi kenyataan. Lihat betapa gembiranya Murtaza sehingga beliau tidak mahu keluar dari padang untuk terus bersama Messi. So cute!

أخيراً مرتضى يلتقي بميسي! اللجنة العليا ساعدت الطفل الأفغاني على تحقيق حلمه في #قطر. #الاهلي_برشلونة pic.twitter.com/LFHau5wWMj

— Road to 2022 (@roadto2022) December 13, 2016

First his pic in a plastic shirt went viral. Then Leo noticed it and sent him signed shirts. Now Messi meets Murtaza.Dreams do come true❤ pic.twitter.com/twPVKKUww7

— Leo Messi (@messi10stats) December 13, 2016

Murtaza just didn't want to leave his idol Messi. His dream finally came true.. pic.twitter.com/U8wnMTiHPV


Impian Saya Mahu Travel Solo Ke 11 Bandar Di Eropah Akhirnya Tercapai Pada Usia 19 Tahun

Saya Azzim, Ipoh, 19 tahun. Dari kecil lagi, saya suka sangat berjalan. Pertama kali saya naik kapal terbang waktu pergi mengerjakan haji dengan mak abah pada tahun 2007, umur 10 tahun (yang ni tak kira berjalan sangat).

Lepas tu rasanya kali kedua pergi Bandung. Masa ni dah timbul rasa seronok berjalan. Masa dalam penerbangan balik ke Malaysia, saya nangis sambil lambai-lambai dekat pekan Bandung yang nampak dari tingkap kapal terbang!

Masa pergi Langkawi dulu pun sama. Dalam feri, nangis lambai-lambai kat burung helang yang besar gila tu! Dan seterusnya saya pergi “destinasi Airasia” yang lain. Tapi kebanyakannya Indonesia je.

Yang banyak aturkan trip masa ni Kak Ngah saya. Masa ni asyik fikir “mesti susah kan nak beli tiket kapal terbang tu. Nak check in beg kat LCCT pun nampak macam susah sangat”.

Saya ada seorang mak sedara yang sangat suka melancong. Peh! Kejap London, kejap Taj Mahal lepas tu China pulak. Saya nak pergi jugak! Nak jadi macam makcik saya tu. Masa tu umur saya baru 12 tahun.

Usia meningkat. Fikiran saya, sampai bila asal nak berjalan je kena ikut mak? Kena tunggu Kak Ngah belikan tiket kapal terbang?

Satu hari (masa ni dah umur 17 tahun), saya main-main Facebook. Terjumpa satu group untuk backpackers ni. Masa tu baru tahu “oh senang je ke nak gi jalan-jalan”. Baru tahu bajet tak banyak pun boleh gi ke mana-mana.

Sampai la satu hari, Malaysia masuk peringkat akhir Piala AF, lawan Thailand. Ni la permulaan saya pergi backpack sorang-sorang semata-mata nak tengok perlawanan team Malaysia di Bangkok.

Secara teknikalnya, tak pergi sorang sebab bila sampai Hatyai, jumpa abang Azrol Ruzali dan Madi San (ahli group backpackers tu). Terima kasih kepada mereka.

Masa ni mak pun takut-takut nak lepas kan saya jalan sorang-sorang. Memang silap la mak dah bagi kebenaran. Destinasi seterusnya adalah Krabi!

Lepas tu Mabul Island! Lepas tu Perth! Masa ni pergi solo, baru lepas SPM. Masa ni dah fikir, “orang lain rileks je pergi sana pergi sini kan. Aku pun nak macam tu!”

Dan inilah perkara paling berani setakat ini (bagi saya) yang pernah saya buat – travel 18 hari di Eropah! Saya baru balik 2 minggu lepas.

Mulanya ada perasaan berbelah bagi, “nak pergi ke tak nak ni”. Tapi akhirnya saya pun teruskan juga beli tiket.

Alhamdulillah, solo trip saya yang paling jauh dari rumah berjaya dilakukan tanpa ada sebarang masalah. Siapa sangka, tempat yang dari dulu usha dalam gambar je, saya dah pergi!

Dari kecil, bila cakap je pasal belajar kat luar negara, nama London mesti naik punya. “Nanti dah besar belajar kat London tu ha!” (Nak maksudkan luar negara). Memang dari situ lah saya dah tetapkan dalam hati “nak pergi la London ni bila besar!”

Bila kita betul-betul mahukan satu benda tu (dalam kes saya nak pergi satu tempat tu), bermulalah dengan bermulalah dengan impian dan cita-cita dahulu.

Kena selalu sebut-sebut. Lantaklah main-main pun. Bila sembang dengn kawan yang nak pergi Pulau Penang – “ah tak ada, aku nak pergi London!”. Padahal duit memang cukup beli tiket pergi Pulau Pinang je).

Sekurang-kurangnya apa yang kita selalu sebut ni akan ubah mindset kita untuk pergi lebih hampir ke arah target yang telah kita letak tersebut.

Letak target yang betul-betul jelas, nak pergi mana, nak pergi bila, dengan siapa, musim apa dll walaupun tak ada bajet lagi.

“Ala dik kau muda boleh la. Mak bapak kau bagi duit boleh la travel”. Tidak sebenarnya. Dari zaman sekolah saya berniaga jual tshirt kecil-kecilan.

Waktu nak raya Aidilfitri dalu, saya jual kurta (masa ni dah fikir target saya nak pergi London, kena cukup duit”). Alhamdulillah. Allah permudahkan.

Saya tak terfikir pun perkara yang saya buat main-main dulu asyik sebut nak pergi London tu akhirnya memang betul-betul jadi. Lagi pun orang selalu cakap – kata-kata itu adalah doa. Kan?

Masalah saya dulu asyik tengok gambar orang pergi travel je sambil cakap sorang-sorang “bila lah aku boleh sampai ke sana”. Sepatutnya saya kena ubah jadikan ayat – “tahun depan aku nak pergi sana!”

Berikut 11 perkara yang saya pelajari sepakang kembara solo kali ini.

Impian dan cita-cita perlu betul-betul jelas agar kita mudah nak capai impian tu. Perlu senaraikan bila waktu kita nak pergi, siapa teman kita, apa tempat yang kita betul-betul nak lawati.

Impian kita tu harus selalu “disebut-sebut”, semua itu doa. Sampai sekarang saya masih tak sangka saya dah sampai ke 8 buah negara di Eropah berseorangan.

3. Fikirkan cara untuk cari dan kumpulkan wang

Bagi merialisasikan impian saya, saya perlu mempunyai wang yang cukup untuk menampung perbelanjaan saya sewaktu di sana. Oleh itu, saya berubah daripada seorang yang sebelum ini hanya menunggu untuk diberi duit belanja oleh ibu bapa kepada seorang yang lebih rajin untuk mencari duit sendiri. Hal ini dilakukan semata-mata untuk merialisasikan impian saya.

Bila cakap pasal solo travelling, benda pertama yang kena betul-betul ada dalam diri ialah sifat berdikari tu. Jika anda demam disana, andalah yang mengubati diri sendiri.

Saya belajar untuk jadi seorang yang lebih sabar, lebih-lebih lagi apabila ada perkara yang kita dah rancang, tetapi apa yang terjadi adalah sebaliknya. Di London, saya terlepas keretapi untuk ke Stonehenge. Sabar!

Sunyi? Apa tu! Bahagian yang paling susah nak terangkan bila ada yang bertanya “tak bosan ke travel sorang-sorang?” Di setiap hostel yang saya pergi, mesti ada seorang atau 2 kawan baru yang saya sempat berkenalan.

Mereka juga kadangkala solo traveller. Di London, saya bertemu dengan Manuela dari German. Dialah travel buddy saya untuk sehari di sana. Jadi, jangan malu untuk bergaul dengan traveller lain.

7. Lebih yakin dan berani buat keputusan

Saya lebih yakin dan berani dalam membuat keputusan. Tidak dinafikan, apabila mengembara mesti kita akan hadapi pelbagai masalah yang memerlukan kita membuat keputusan.

Apabila kita mengembara secara solo, segala keputusan terletak di tangan kita sendiri. Segala risiko daripada keputusan yang kita buat juga harus ditanggung oleh diri sendiri.

Jika bas dari London ke Paris dijadualkan pada pukul 11 malam, saya perlu berada di terminal bas setengah jam lebih awal. Jika tidak, sudah pasti saya ketinggalan bas. Perasaan “takut ketinggalan bas” ini secara tak langsung mendisiplinkan diri saya agar menepati masa.

Baca: Tip Kembara Dan Itinerari Ke 12 Negara Balkan Dengan Bajet RM3K Selama 32 Hari

Saya mula sedar yang bukan semua benda boleh kita lakukan secara redah je. Perlu ada persiapan juga. Dulu, saya berpendapat yang travel secara redah saja ni lagi mencabar dan sedikit cool.

Memang mencabar, tapi dari segi penggunaan masa, travel secara redah saja bukanlah sesuatu yang bijak.

Sebagai contoh, jika saya tidak tahu yang saya boleh membeli tiket masuk ke Colloseum secara online, saya mungkin menghabiskan masa untuk beratur paling kurang 2 jam dibawah terik matahari untuk beli tiket masuk ke banguna bersejarah ini.

Secara tidak langsung, saya dilatih untuk menjadi seorang yang berjimat cermat. Nilai matawang yang tinggi berbanding negara kita sedikit sebanyak memberi kesan kepada saya.

Oleh sebab itu, saya akan berfikir berkali-kali sebelum membeli apa-apa di sana sama ada barang itu hanya kehendak atau pun keperluan!

Saya sangat tersentuh apabila melihat kesungguhan ramai orang di sana untuk mendapatkan wang dengan pelbagai cara. Contohnya dengan cara meminta sedekah, meminta makanan, persembahan jalanan dan tidak lupa dengan cara menyeluk saku.

Perlu diingat, jika kita rasa kitalah yang paling susah di dunia ini, ada yang mungkin lebih dahsyat daripada kita. Bersyukurlah dengan kehidupan yang kita ada sekarang ni

LONDON – PARIS – ROME+PISA+FLORENCE – VENICE – LJUBLJANA – VIENNA – PRAGUE – BRUSSEL – AMSTERDAM.

Pengangkutan
Semuanya naik bas kecuali dari Paris – Rome naik penerbangan kos rendah bernama VUELING. Korang boleh guna website www.goeuro.co.uk untuk buat perbandingan sama ada nak naik bas, keretapi atau kapal terbang.

Penginapan
Hostel je. Buat tempahan di hostelworld.com

Bajet
Hampir RM7000. Saya tak shopping. Mak cuma kata “mana-mana kamu pergi pun, jangan lupa beli tu kat mak (sambil tunjuk fridge magnet).
RM2500+- flight Emirates
RM1500+- kat hostel
RM1500+- pengangkutan
RM1500+- belanja kat sana dan admission fee. Saya bawak periuk nasi kecil dan Brahim’s banyak gila. Banyak yang sampai berat beg.

Akhir kata, terima kasih saya ucapkan kepada ibu bapa, Kak Ngah, Kak Ya, Pya, Hazman awek London separuh Malaysia yang tolong tunjuk jalan, pakcik kedai buah kat Rome tolong call kan taxi, pakcik botak tolong tunjuk jalan kat Venice, Lucia gadis Milan teman jalan-jalan kat Venice, orang-orang yang saya PM di Facebook untuk tanya macam-macam tentang Eropah dan semua yang tolong jayakan trip ini.

Jadi, tak salah jika nak simpan impian. Bermimpilah ingin ke bintang, paling-paling bila jatuh, masih di puncak gunung! SELAMAT BERCITA-CITA DAN BERIMPIAN JELAS.

Baca lagi: 17 Lokasi Menarik Di Eropah Tengah Tapi Kurang Diketahui Oleh Ramai Traveller


Impian Untuk Melihat ‘Kereta Terbang’ Menjelang 2020 Bakal Tercapai Hasil Ciptaan Aeromobil

Bermula sebagai startup, syarikat Aeromobil yang berpengkalan di Slovakia ini nampaknya bakal memberi bayangan seperti yang diimpikan orang ramai dengan pengeluaran ‘kereta terbang’ menjelang 2020 ini. Dengan pengeluaran sebanyak 500 unit, kenderaan ini mampu mencapai kelajuan 160km/h di darat dan mampu mencapai 260km/h apabila berada di udara.

Pengguna boleh mendapatkan kenderaan ini dengan harga sekitar $1.3 juta (~RM5.57 juta) sehingga $1.6 juta (~RM6.86 juta). Mungkin ini penyelesaian kepada masalah kesesakan lalu lintas yang pengguna jalan raya impikan selama ini.


‘Improve Service Dulu Sebelum Nak Tegur Orang’ – Cubaan Rapid KL Tegur Penumpang Makan Diri

Tindakan Rapid KL menegur penumpang yang makan dan tidak memakai pelitup muka di dalam pengangkutan awam akhirnya memakan diri sendiri apabila kebanyakan pengguna maya meminta Rapid KL untuk memperbaiki diri sendiri sebelum menegur orang.

Dalam ciapan yang dibuat oleh Ask Rapid KL di Twitter, akaun itu meminta agar pengguna keretapi Rapid KL untuk tidak makan dan sentiasa memakai pelitup muka jika berada di dalam pengangkutan awam.

“Tak pernah pula kami sediakan air panas untuk makan megi dalam tren kami. Dah makan, tak pakai pelitup muka pula. Untuk keselesaan anda, ada sebab kami melarang penumpang untuk makan dan minum di dalam tren,”

Tak pernah pula kami sediakan air panas untuk makan megi dalam tren kami. Dah makan, tak pakai pelitup muka pula. Untuk keselesaan anda, ada sebab kami melarang penumpang untuk makan dan minum di dalam tren.#rapidkl #tegursebabsayang pic.twitter.com/m6adjhTeAE

— Ask Rapid KL (@AskRapidKL) July 19, 2022

Ciapan itu bagaimanapun tidak menerima maklum balas yang baik dari pengguna maya yang sebelum ini berang dengan beberapa isu yang gagal diperbaiki oleh Rapid KL.

Antara isu-isunya adalah kekerapan perkhidmatan keretapi, eskalator yang sering rosak dan beberapa isu teknikal yang memaksa pengguna menunggu lebih lama untuk menaiki keretapi ketika pulang atau pergi bekerja.

Ooo kondem orang pandai. Train lambat, suara location kat mana tak keluar, screen map tak keluar, escalator macam tak pernah baiki, machine topup duit/token selalu rosak. Bas pon sama je, kjap ada takde. Apps pulse tu pon selalu je buat hal. Eyy geramnya aku.

Ingat tak penat ke naik tangga?? Dah la penat, lapar lak tunggu tren lambat sampai..makan lah apa lagi..

— imDeen الدين🇲🇾 (@aiamDeen) July 19, 2022

Tau pulak kau complain orang buat salah. Kau tu bilanya nak betul kan segala escalator? Orang complain, orang viralkan, kau tukar je tarikh service kat kertas tu. Pastu, sampai cap goh mei tahun depan pun belum tentu kau service

— amereus (Sufi bukan Mr.)🌻 (@sufisyame_) July 19, 2022

Ah kau pun dah la tak efficient lembab asyik menyusahkan orang pastu nak malukan orang lain pulak

Public transport in Malaysia needs to be improved, teruk gila nak mampos lagi.

— Aidan Brown C 🤎 (@mediumbrownc) July 19, 2022

Lebih setahun lif rosak, respon tidak masuk akal RapidKL terhadap golongan OKU buat netizen berang. Rujuk pautan di bawah untuk membaca.

Lebih Setahun Lif Rosak, Respon Tidak Masuk Akal RapidKL Terhadap Golongan OKU Buat Netizen Berang

Dua ‘Traction Power Sub Station’ Bermasalah Jadi Punca Perkhidmatan LRT Tergendala

Rapid KL Mohon Maaf Petugas Kebersihan Buat Kerja Sambil Lewa


Imran Berkeras Mahu Buat Teater Sedih Meskipun Saya Bantah. Rupanya Ini Yang Berlaku

Ini Imran. Dia Presiden Kelab Teater kami. Dia seorang yang sangat berbakat dalam bidang seni, paling bersemangat dan paling berdedikasi setiap kali kami menyertai mana-mana pertandingan atau mengadakan persembahan.

2 minggu lepas dia ada mesej saya. Menyatakan hasrat untuk buat persembahan drama untuk hari guru. Saya bagitau dia, tahun ni saya dah penat. Dah masuk macam-macam program dan pertandingan. Sampai kerja kursus SPM saya banyak tertangguh.

Lagipun untuk pertama kali tahun ni saya dah rancang tak nak terlibat dengan persembahan hari guru. Kali ni saya tak nak duduk belakang pentas lagi. Sebab sebelum ni dah bertahun-tahun tempat saya dan rakan terlibat hanyalah di belakang pentas.

Saya bagitau dia lagi. Saya kata awak dah form 5. Dah besar. Dah bertahun-tahun saya bawa awak berlakon masuk pertndingn dan buat persmbahan. Awak pun dah banyak menang anugerah sampai peringkat kebangsaan. Apa kata tahun ni awak buat sendiri, handle sendiri.

Buktikan kebolehan awak. Tapi saya kata lagi. Kalau awak nak buat jugak awak kena bagi saya sinopsis cerita, sebab saya takut cerita yang awak bawak tak sesuai.

Beberapa hari selepas tu dia ada hantar sinopsis. Tapi sy reject. Saya cakap tak sesuai. Sebab dia nk buat cerita ada scene MENINGGAL DUNIA. Dia berkeras nak buat CERITA SEDIH. Dia kata nak bagi PENONTON MENANGIS. Tapi saya tak setuju. Saya kata tak sesuai dengan hari guru.

Dia macam kecewa dan janji nak ubah sikit jalan cerita. Lepas tu dia diam. Diam terus. Saya fikir dia tak jadi teruskan hasrat dia. Saya pun diam juga. Saya pun sebenarnya tak galakkan sangat dia buat persembahan sebab sekarang pelajar tingkatan 5 tengah exam.

Sehinggalah semalam. Pada petang hari guru 16 Mei 2016 (sekolah kami belum sambut, tangguh hari Jumaat) dia hantar mesej ucap selamat hari guru. Saya ucapkan terima kasih setengah jam kemudian.

2 jam kemudian. Pada pukul 8.15 malam saya dapat mesej wassap daripada beberapa orang ahli teater memaklumkan Imran accident motor sebab nak pergi latihan teater kat sekolah.

Berderau darah saya dengar. Saya tengok gambar yang mereka hantar. AllahuAkhbar. Tak terucap perasaan. Terketar-ketar tangan pegang hp.

Rupa-rupanya kata mereka dah semingu diorang berlatih senyap-senyap. Memang tak nak bagitau cikgu. Nak surprisekan cikgu. Nak bagi cikgu bangga dengan diorang. AllahuAkhbar.  Berjurai-jurai airmata ni turun.. Tak tahan sebak sungguh.

Sejam lebih juga kami menunggu di hospital sehingga akhirnya Imran disahkan telah meninggal dunia. Innalillahiwainnailaihirrojiun.

Inilah pertama kali dalam hidup saya, saya benar-benar rasa terkesan apabila seseorang pergi meninggalkan saya.

Dia pergi sebelum sempat menunaikan hajat membuat persembahan istimewa untuk semua guru pada hari jumaat ni. Dia pergi sebelum sempat membuatkan kami semua menangis terharu dengan persembahan yang dia rancang.

Maafkan saya Imran. Maafkan saya. Kalaulah saya tahu awak akan pergi buat selama-lamanya, dah tentu saya tetap akan tolong dan luangkan masa untuk awak realisasikan persembahan hari guru tu. Maafkan saya.

Tadi sebelum awak disembahyangkan saya tengok muka awak. Alhmdulillah awak nampk tenang. Saya dan semua rakan serta cikgu awak semua sayangkan awak.

Semua mendoakan agar roh awak ditempatkan dikalangan orang-orang beriman. Kami dah maafkan semuanya dan dah halalkan semuanya.

Kami juga berdoa agar Allah mengampuni semua dosa-dosa awak. Kami juga berdoa agar keluarga awak tabah dan tenang menghadapi dugaan yang amat berat ini. Semoga awak tenang di sana. Awak akan sentiasa berada dalam memori kami.  Al fatihah.


5 Cara Untuk Tingkatkan Kelajuan Google Chrome Pada Telefon Pintar Android Anda

Sesiapa yang mempunyai peranti Android pasti pernah merasai dimana kali pertama anda menggunakan telefon pintar tersebut semuanya berjalan dengan lancar, tiada lagging mahupon masalah aplikasi ditamatkan secara sendiri.

Perkara ini nampaknya tidak lagi sama selepas beberapa tahun anda menggunakan peranti anda. Masalah ‘lagging’ akan kerap berlaku dan salah satu daripada aplikasi iaitu Chrome akan mula menjadi kurang responsif.

Ya, kelajuan sesuatu telefon pintar haruslah tertakluk kepada hardware yang digunakan namun terdapat beberapa tips buat anda dimana sedikit sebanyak dapat meningkatkan kelajuan Chrome anda.

Data saver membantu anda untuk mengecilkan saiz sesuatu laman web dan mengoptimasikan sesuai buat telefon pintar anda. Data saver bukan sahaja membantu untuk meningkat kelajuan Chrome anda malah data saver membantu untuk mengurangkan penggunaan data.

Cara untuk mengaktifkan data saver adalah sangat mudah iaitu dengan mengaktifkannya pada bahagian tatapan di dalam aplikasi Chrome.

2. Musnahkan cache daripada masa ke semasa

Cache boleh dikatakan suatu perkara yang baik buat telefon pintar anda kerana cache akan membantu anda untuk melayari laman web dengan lebih cepat.

Masalah yang timbul berikutan terlalu banyak cache di dalam telefon pintar anda akan membuatkan telefon pintar anda terpaksa menampung saiz cache yang besar serta melambatkan telefon pintar anda.

Untuk memusnahkan cache di dalam telefon pintar anda, anda hanya perlu ke tatapan aplikasi di dalam telefon pintar anda, seterusnya memilih Chrome dan tekan ‘clear cache’

Prefatch merupakan salah satu fungsi daripada Chrome dimana Chrome akan loadkan laman web tersebut sebelum anda membukanya. Perkara ini akan membuatkan anda sentiasa mendapat berita atau artikel terbaru laman web tersebut sebelum anda membukanya lagi.

Secara asasnya, prefatch cuma diaktifkan semasa telefon pintar anda meggunakan WiFi sahaja. Apa yang menjadi isu adalah telefon pintar anda akan menyimpan lebih banyak cache serta data akan lebih banyak membazir jika diaktifkan prefatch page resouces ini. Cara yang terbaik adalah untuk elakkan menggunakan fungsi ini.

Mungkin anda mempunyai internet yang laju serta telefon pintar berspesifikasi terkini tetapi mencari laman web untuk dibaca mungkin akan mengambil sedikit masa. Cara yang terbaik untuk meletakkan laman web yang sering anda baca adalah dengan butang shortcut yang disediakan Chrome.

Jika anda selalu membaca The Vocket apa salahnya anda meletakkan di homescreen bukan? Eh.

5. Pastikan anda dapatkan Chrome yang terbaru

Memandangkan Chrome antara aplikasi yang kurang stabil pada awalnya, Chrome sering mendapat update untuk prestasi yang baik serta masalah ‘bug’ dapat dikurangkan. Chrome juga antara aplikasi yang sering mempunyai update terbaru buat telefon pintar Android.

Pastikan anda sering update Chrome anda kepada versi terbaru melalui Play Store. Update terbaru daripada Chrome bakal memberi pengalaman yang terbaik serta kelajuan buat pengguna.


Imran Ismail Berjaya Juarai Kejohanan Dunia Perlumbaan Basikal Tolak

Sebuah lagi sejarah dicipta oleh atlet Malaysia apabila pelumba cilik Imran Ismail berjaya menjadi rakyat Malaysia pertama menjuarai kejohanan dunia basikal tolak kategori kanak-kanak yang diadakan di Amerika Syarikat pada Sabtu lalu.

Melalui kejohanan Piala Strider 2018, pelumba berusia tujuh tahun ini telah berjaya memenangi kategori terbuka basikal 14 inci mengalah 25 peserta lain daripada beberapa buah negara lain melibatkan Amerika, Thailand dan Jepun.

Mengulas mengenai kemenangan Imran Ismail, bapanya turut berkongsi dimana beliau amat mementingkatkan pemakanan yang sihat dalam kehidupan anaknya. Selain itu, anaknya turut dilatih oleh CAK Sports Academy bagi meningkatkan lagi daya ketahanan serta memantapkan skil perlumbaan basikal Strider.

Lebih hebat, ini merupakan penyertaan keempat Imran Ismail di peringkat antarabangsa selepas sebelum ini pernah ke Tokyo dan Bangkok.

Untuk pengetahuan anda, Piala Strider merupakan sebuah sukan yang dianjurkan oleh syarikat strider dalam menawarkan basikal imbang. Perlumbaan di Piala Strider ini memerlukan pelumba untuk mengimbang basikal dua roda tanpa pengayuh dengan pantas.

Tahniah diucapkan buat Imran Ismail. Semoga lebih banyak kejayaan berjaya dicapai buat pelumba cilik ini sekaligus mengharumkan nama Malaysia.


Rahsia Kedai Online Ini Mendapat 100,000 Likers Secara Organik Dalam Masa 4 Bulan

Daripada hanya 998 likers di FB page, bagaimana kedai online ini berjaya mencuri perhatian dunia Internet Malaysia sehingga berjaya meningkatkan 100,000 orang likers secara organik di Facebook page mereka dalam masa 4 bulan, memang adalah sesuatu yang impressive.

imuslimshop, iaitu sebuah kedai online yang menjual produk kesihatan bumiputera muslim berjaya membina peminat mereka sendiri melalui penghasilan gambar-gambar viral.

Gambar-gambar viral mereka bukan sekadar menarik, malah penuh dengan informasi berguna, dan gabungan kedua-dua faktor ini menjadi sebab mengapa ramai pengguna Facebook suka menekan butang share setelah melihat foto viral mereka.

Kami berkesempatan berbual dengan pemilik bisnes ini, iaitu Puan Wan Farah atau lebih dikenali dengan profile FB Wan Imuslim. Ikuti perbualan kami di bawah:

Assalamualaikum Puan Wan yang dimuliakan, terima kasih kerana sudi memberi kami peluang untuk menemubual Puan. Berikut adalah soalan-soalannya:

1. Boleh ceritakan serba sedikit tentang latar belakang Puan.

Saya merupakan graduan Business Information Technology, dan telah menceburkan diri dalam bidang perniagaan online dan offline semenjak 2008 dan kemudian membuat keputusan untuk berhenti kerja sebagai guru pada 2009 untuk memberikan perhatian sepenuh masa pada perniagaan.

2. Sejak bilakah Puan memulakan perniagaan imuslimshop dan boleh ceritakan bagaimana Puan bermula.

Perniagaan imuslimshop ini adalah hasil dari didikan umi saya semenjak kecil lagi. Semasa saya kecil, umi saya sangat menekankan penggunaan produk bumiputera dari segi makanan sehingga kepada penggunaan syampu. Walaupun pada masa dulu, produk bumiputera sangat terhad di pasaran, tapi atas
didikan umi saya yang komited dan konsisten menyokong produk bumiputera telah menyebabkan perkara ini telah sebati dalam diri saya.

Hasil didikan umi, saya merupakan pengamal produk kesihatan bumiputera muslim yang sangat tegar. Dengan kesedaran ini, saya telah mengambil keputusan untuk membuka perniagaan produk yang dikeluarkan oleh bumiputera muslim yang halal, berkualiti dan berkesan.

Bermula dari 3 produk dan sekarang ni, terdapat lebih 100 jenis produk yang terdapat di imuslimshop yang telah dipilih dan ditapis dahulu.

3. Sejak bila dan bagaimana tercetusnya idea untuk menghasilkan gambar-gambar viral yang menarik perhatian pengguna?

Pada pertengahan 2015, imuslimshop telah melakukan rebranding dan kami telah melakukan pelbagai ekperimen dan kajian ke atas konten yang ingin kami bawakan untuk pelanggan kami agar mereka dapat bersama kami berkongsi manfaat.

Ternyata strategi kami untuk berkongsi perkara yang membawa
kebaikan untuk target pelanggan kami menarik perhatian ramai untuk berkongsi. Objektif kami adalah untuk membuahkan keyakinan dan kepercayaan pelanggan kami terhadap jenama imuslimshop agar pelanggan tidak ragu-ragu lagi memilih kami sebagai pilihan kedai produk kesihatan online.

4. Bagaimana kesan penyebaran gambar-gambar viral terhadap perniagaan Puan?

Projek perkongsian PhotoViral bermula pada Julai 2015, semasa permulaan bilangan like page kami adalah 998 sahaja. Tetapi dalam masa 4 bulan sehingga Oktober 2015, bilangan like kami telah mencecah 108,000 dan semakin meningkat.

Bilangan like ini kami perolehi secara organik, iaitu atas perkongsian
dari likers imuslimshop yang setia berkongsi setiap PhotoViral kami. Malahan PhotoViral kami juga mencuri perhatian page-page besar dan juga beberapa selebriti terkenal seperti Neelofa.

Kesan terhadap perniagaan kami amatlah positif, kerana pelanggan semakin yakin dengan jenama kami, pelanggan baru bertambah setiap hari dan membuat pembelian berulang kerana mereka memilih untuk mempercayai kami.

5. Daripada banyak-banyak gambar viral yang dihasilkan, boleh kongsikan yang mana satu paling menarik perhatian pengguna?

Photosharing  ‘Penyakit & Penawar’ adalah gambar paling viral.

6. Adakah imuslimshop akan terus mengeluarkan gambar viral selepas ini?

Kami akan terus mengeluarkan gambar viral selepas ini, kerana ini bukan sahaja untuk manfaat perniagaan kami, tapi kami niatkan sebagai salah satu usaha atau sumbangan kami untuk berkongsi kebaikan semoga ianya dapat menjadi saham kami di akhirat nanti.

7. Bolehkah Puan memberi tip bagaimana untuk menghasilkan gambar viral yang menarik perhatian?

Pertama, kita harus kenalpasti siapakah golongan sasar pelanggan perniagaan atau komuniti yang ingin kita bina.

Kedua, kita harus kenalpasti dengan lebih dekat golongan ini dan mendalami apa permasalahan yang mereka hadapi, apakah informasi yang berguna untuk membantu kualiti hidup mereka atau apakah perkara yang dapat menarik minat mereka.

ii) yang berkaitan dengan situasi semasa

iv) yang dapat menyentuh emosi dan perasaan mereka sehingga mereka berkata ‘gambar viral ini adalah berkenaan diri saya dan apa yang saya alami’.

v) perkara yang sangat bermanfaat sehingga mereka sanggup menekan butang share.

8. Bagaimana imuslimshop secara konsisten berjaya menghasilkan foto-foto viral menarik setiap minggu.

Kami di imuslimshop mempunyai satu tim startup yang dikenali sebagai TeilAn yang terdiri daripada 2 orang pereka grafik, seorang media sosial, seorang videographer, sorang webmaster dan saya sendiri bertindak sebagai creative director.

Dengan kerjasama sebagai satu pasukan, kami sentiasa membuat perbincangan dari masa ke semasa untuk menghasilkan konten yang menarik untuk dikongsikan. Malahan kami telah pun mendapat permintaan daripada syarikat luar untuk menghasilkan photosharing bagi tujuan penjenamaan.

9. Melihat jumlah like yang semakin meningkat di Facebook page imuslimshop, kami tertarik untuk mengetahui tentang barangan yang Puan tawarkan kepada peminat-peminat. Apakah produk-produk yang ada di kedai online Puan.

Produk kesihatan di kedai kami adalah produk keluaran bumiputera muslim yang terpilih, ini adalah kerana kami telah berada di dalam perniagaan hampir 7 tahun dan kami hanya mengetengahkan produk yang berkualiti dan mendapat tindak balas yang baik daripada pelanggan kami. Bersesuaian dengan tagline
kami, ‘Belilah dengan yakin’ (Shop with confidence).

Kami juga menawarkan khidmat konsultasi kepada bakal pelanggan kami, di mana mereka boleh menghantar permasalahan kesihatan yang dialami melalui e-mail, chat di laman web, private message di page kami serta melalui aplikasi whatsapp dan kami akan memberikan khidmat nasihat bagi produk yang sesuai dengan permasalahan yang dialami.

10. Adakah Puan mempunyai kedai fizikal? Jika ya, di mana lokasi perniagaan Puan dan bilakah waktu perniagaannya.

Ya, kami mempunyai kedai fizikal di dalam Pasaraya Giant Kuala Terengganu. Boleh gunakan khidmat Google untuk mencari lokasi kedai kami dengan menaip ‘imuslimshop’. Perniagaan kami dibuka setiap hari pada pukul 9.30 pagi sehingga 10.30 malam.

11. Apakah harapan dan perancangan Puan terhadap imuslimshop.

Perancangan imuslimshop untuk lima tahun akan datang, ialah kami akan menjadi kedai ‘personal store’ yang pertama menawarkan produk kesihatan dan penjagaan diri yang halal dan Islamik dan mempunyai cawangan di seluruh Malaysia dan luar negara.

12. Ada perkongsian atau pesanan tambahan yang ingin disampaikan?

imuslimshop merupakan perniagaan yang kami asaskan atas nilai untuk memartabatkan produk bumiputera muslim dengan memberikan perkhidmatan yang terbaik dan patuh syariah untuk pelanggan kami. Kami telah terapkan konsep ini sejak 2008 di kedai fizikal kami dan sekarang kami cuba
mengetengahkannya di kedai online kami. Semoga dengan usaha kami yang tak seberapa ini dapat memberi manfaat kepada mereka yang memerlukan perkhidmatan kami.

13. Di mana boleh mendapatkan informasi terkini mengenai imuslimshop?

Boleh dapatkan maklumat terkini mengenai imuslimshop di page Facebook kami imuslimshop.com

Terima kasih atas masa dan jasa baik Puan. Kami di Vocket mengucapkan semoga Puan dan imuslimshop terus maju jaya.

BACA: 5 Petua Bisnes Oleh Remaja Yang Berjaya Menjana RM375,000 Bagi Membayar Yuran Pengajiannya

BACA: 5 Tip Dari 5 Pakar Untuk Kejayaan Bisnes Pada 2015

LIKE dan FOLLOW Vocket di Facebook serta Instagram